
Mike Eman keynote speaker na Providenciales TCI 



"Nos ta honra cu e presencia y e disponibi- 
lidad di ex Prome Minister Mike Eman pa 
compaña nos como e keynote speaker pa 
nos evento pa sostene e causa pa yega na 
un Museum Nacional nobo pa Turks & Cai- 
cos. 

Mi a conoce Mike Eman ora nos a acepta e 
Presidencia di Asociacion di Paisnan LGO di 
sr. Mike Eman pa mi persona na Aruba. 

Su dedicacion y di su antepasadonan na 
servicio publico ta admirable y excepi- 
cional. Un berdadero inspiracion", cu e 
palabranan aki Prome Minister di Turks & 
Caicos, Sharlene Cartwright a presenta ex 
Prome Minister Mike Eman pa hiba e key- 
note n'e evento "Building for the future to 
protectthe past"na Providenciales,Turks & 
Caicos Islands. 


Ex-Prome Minister Mike Eman a acapara e 
curason di e sala completo na momento 
cu el a compara e palabranan di e himno 
di Turks & Caicos y esnan di Aruba. Eman 
a cita: "0 we salute this land of ours, Our 
country we declare,This promise land with 
its beauties grand, Though small ..it is our 
own" 

Nos ta canta cu e mesun orguoyo Eman a 
bisa citando tambe e Himno di Aruba:This 
pride and love for a rock that reflects in the 
lyrics of the National Anthem ofTurks and 
Caicos Islands we sing with the same pride 
and love for our country in Aruba: "you 
may be small and simple, but yet you are 
respected, Oh .. dear country, our rock so 
beloved, our love for you is so strong, that 
nothing can destroy it". 

Ex-Prome Minister a expresa cu e simi- 
laridad aki ta mustra e amor comparti cu 
nos tin pa nos islanan: "That is part of our 
National Anthem. So you can understand 
how much I can identify with you the peo- 
ple of Turks & Caicos, sharing this unique 
sense of love for our small, but venerated 
cradles, in this big world. This love, affec- 
tion and bond we have with our Islands 
stem from the heritage we came here to- 
night to preserve and to be our guidance 


in managing our present and the bedrock 
of the principles on which we have to build 
ourfuture". 

Cu e introduccion aki Eman a gradici pa 
a wordo invita pa duna e keynote speech 
n'e evento importante aki: "It is with this 
shared sense of love and pride of country 
and heritage that I thank you for the invita- 
tion to be part of this very special moment 
in preserving the history, culture and heri- 
tage of our sister islandsTurks & Caicos. 

I am honored that you have made me part 
of this momentous occasion with the invi- 
tation to address you tonight. 

Ex-Prome Minister Mike Eman a gradici 
Prome Minister Cartwright Robinson y e 
Presidente di Turks & Caicos National Mu- 
seum Foundation, Seamus Day y Director 
dr. Michael Pateman pa nan invitacion p'e 
duna e keynote di e anochi. 

Ex-Prome Minister Mike Eman ta comparti 
su vision di sustenibilidad y prosperidad 
comparti pa Aruba na tur e presenta- 
cionnan cu e ta haci internacionalmente. 
Esaki recientemente na un lectura na Uni- 
versidad di Leiden, como keynote speaker 
tambe na conferencianan na Bermuda y 
Belize y awor na Providenciales, Turks & 
Caicos. 


Encuanto ley di disputa 

Corsou no kier nada di amienda 


Sea ta acepta ehecucion 

WILLEMSTAD - Parlamento di Corsou a rechasa proposicion di Aru- 
ba pa durante tratamento denTweede Kamer proximamente pa en- 
trega un amienda riba e proposicion di ley di Secretario di Estado, 
Raymond Knops pa un areglo di disputa. 

Posicion di Corsou ta rechasa proposicion di Raymond Knops y cu 
mester adopta e proposicion cu Ministernan Plenipotenciario a en- 
trega na 2015 pa un areglo di disputa. 

E proposicion aki ta basa riba e mocion di van Laar di 2014 cu ta 
bisa cu un organo independiente tin cu duna un "bindend advise" 


mocion van Laar o nada 

na Rijks Minister Raad den caso di un disputa entre partnernan den 
Reino riba"juridischa vraagstukken". 

Awe Parlamento di St. Maarten lo tuma su decision riba esaki tambe, 
pero segun conocedornan, St. Maarten tambe lo rechasa e proposi- 
cion di Aruba. 

Ta net ayera tambe, Aruba den un reunion di Comision Central a 
prepara e amienda y cu Corsou su Parlamento a haya pa mira y 
manera menciona, Corsou a rechasa esaki. 

Corsou ultimo dianan no ta na gusto cu Hulanda y a laga sa ta trata 
mocion di van Laar o nada. No tin nada mas pa discuti cu Hulanda. 

Clima comercial no ta atractivo pa inversion 

Nivel di servicio di F&B a baha 
di excelente pa "basta bon" 


COMERCIANTENAN di sector di F&B ta pasando den un 
situacion hopi dificil na e momentonan aki y esaki por mira 
tambe den e resultadonan di un investigacion cu a wordo 
haci di e ramo aki door di Universidad di Aruba. 

Den presentacion di resultado di e estudio aki na Universi- 
dad di Aruba, a hiba palabra Presidente di Aruba Gastronom- 
ic Association Jan van Nes, kende a expresa preocupacion di 
su coleganan pa e situacion reinante na Aruba. Hopi decision 
cu a wordo tuma ta haci cu e clima comercial na Aruba no ta 
yama pa haci inversion."Y nos mesterdi inversion. Inversion- 
nan den e forma cu por lo menos ta cumpli cu reglanan di 
Gobierno y ta mira esaki den e estudio di impacto: Nos ta 
mira mas negoshi informal cu ta aumentando. Pero lo pio ta 
cu nos ta mira mas iniciativanan di F&B cu ta pasa den auto 
na sitionan di construccion, cas, trucknan di cuminda, trailer, 
Facebook, y nos ta puntra nos si e operacionnan ta cumpli cu 
nan "fair share"manera nos si ta haci,"el a bisa na e publico 
presente. 

Tur esaki tin nan preocupa y basa riba dife 
rente carta cu a manda pa Prome Minister 
aña pasa, a keda dicidi cu un "taskforce", cu 
representante di diferente ministerio, lo 
sinta hunto cu AGA / AHATA pa mira con e 
retonan aki por wordo minimalisa of solu- 
ciona. Apesar di e promesa aki, e sector di 
F&B ta keda skeptico, esta cu si ta cumpli 
cu e promesa. Ta corda cu a instala un 
comision tripartite, unda cu decisionnan 
a wordo tuma sin tene cuenta cu henter 
sector priva. "Compromiso haci door di 
Prome Minister relaciona cu BBO/ BAVP / 

BAZV den Parlamento y un decision di Minis 
ter di Finanza ta diferencia di otro y esaki no 
ta haci nos optimista . Nos ta keda in- 
sisti cu dialogo ta e yabi di 
solucion pa tur 
problema." 



Otro aspecto cu el a trece dilanti ta relaciona cu e Planta di 
procesa awa na Bubali. E miembronan ta bisa cu e cantidad 
di cambernan cu mester bini aserca sea di hotel of condo- 
minium, nan ta puntra nan mes con hopi mas e plata di puri- 
ficacion di awa na Bubali por atende, pero tambe preocupa- 
cionnan manera: con nos ta haci nos cambernan limpi, con 
nos lo cushina y sirbi; con nos ta bay yena e vacaturanan cu 
ta exigi pa traha anochi, fin di siman y riba dianan di fiesta. 
Tur e preocupacionnan aki ta debi cu e nivel di servicio di 
F&B, cu ta wordo vigila door di ATA, a baha for di excelente 
pa hopi bon. Nan ta kere cu "Bon" lo no ta aceptabel pero ta 
mir'e como algo realistico den diferente negoshi. 

Treciendo tur esaki dilanti, le a bisa, por ta zona fastioso, prin- 
cipalmente si mira e resultado bunita cu a logra cu e estudio 
di Impacto Economico di e industria di F&B na Aruba, sinem- 
bargo, AGA/ AF&BA kier sigura na mesun momento 
cu den e siguiente fase di e estudio, e 
industria aki a trece y cu a logra 
soluciona e diferente prob- 
lemanan cu e industria ta 
enfrentando awo. 

"E ta tuma dos hende 
pa baila tanto y nos ta 
spera cu Sector Priva y 
Sector Publico hunto 
por cambia e actual 
ambiente di burocracia 
den un sistema di "red 
carpet". Nos ta pidi esaki 
den nomber di e 7000 
trahadonan cu ta gana nan 
pan di cada dia den indu- 
stria,"el a bisa. 

Minister di Husticia mr. Andin Bikker 

Schiphol Model, Lik op stuk beleid ta e.o. 
dimensionnan nobo den Ley di Admision 


DIABIERNA ultimo a keda aproba den 
Conseho di Minister, e concepto di de- 
creto"Landsbesluit houdende algemene 
maatregelen' pa loke ta trata e cambio di 
toelantingsbesluit. Esaki t'e decreto di 
admision riba e punto di aplicacion di 
asilo. 

Minister di Husticia mr. Andin Bikker, a 
haya ta importante pa anuncia esaki, pa- 
sobra pueblo di Aruba mester sa cu ta 
yegando n'e cambio caminda ta formali- 
sa y aplica e Schiphol Model. 

E Schiphol Model ta un concepto nobo 
pa un persona cu yega Aruba y kier haci 
uzo no debido di asilo. E modelo ta haci 
cu por atende e caso super rapido y evita 
cu e persona ta drenta den comunidad. 
Por tene e persona aki maximo pa 28 dia 
mescos cu Hulanda unda den menos cu 
8 dia por haci un evaluacion si e persona 
a haci aplicacion genuino of ta un per- 
sona cu ta busca refugio economico cu 
no t'esnan cu ta cay bou di e tratado cu 
Aruba ta participa di dje. 

Den mesun cambio di ley a aproba e.o. 
e concepto cu Minister Bikker a yega di 
anuncia caba, unda un persona cu ta bin 
di un otro pais p.e. Colombia of Panama 
cu ta un pais nomina di ta sigur, e por a 
pidi proteccion di asilo eynan, pero ta 
bin Aruba pidi asilo. 

Si e persona aki yega Aruba despues y 
pidi asilo no bay acepta e personanan 
aki y ta deporte bek for di unda el a bin 
Colombia of Panama. 

Tanto na Colombia como Panama e por 
a haya salvaguardia y esey tambe ta uzo 
no debido di e tratado y Aruba kier con- 
tra aresta esey. 


E otro cu ta trahando riba dje ta e 'lik op 
stuk beleid'cu t'e maneho, cu manera un 
persona yega y por ripara cu e ta haci uzo 
no debido pa aplicacion di asilo, pero 
mas bien pa larga su estadia na Aruba. 

Pa contra aresta e desaroyonan no de- 
sea, den e ley nobo tin un base huridico 
pa declara e persona no admisibel. 
Segun Minister Bikker, un otro dimen- 
sion importante pakico ta adopta e Schi- 
phol Model, t'e dimension di salud. Si 
un persona yega Aruba pa drenta como 
turista e mester tin un prueba cu e ta va- 
cuna contra cierto malesa. 

Por a constata cu tin persona ta yega 
Aruba, grita asilo, pero e ley bieu cu ta 
bay re-emplasa no ta poni e exigencia 
ey, pero basicamente ta duna salvaguar- 
dia n'e personana cu ta pidi asilo. 

Pa motibo di salubridad ta importante 
pa tene e personanan pa 28 dia pa haci 
evaluacion si nan ta saludabel of no. Ta 
conoci cu e situacion di salud na pais 
Venezuela ta deteriorando rapidamente. 
Por a mira un raport di CDC "Centers for 
Disease Control" di Merca di 24 di april 
ultimo caminda ta señala cu diferente 
aspecto di salubridad cu mester tene 
cuenta cu nan. 

E mandatario ta sigui bisa cu mester pro- 
teha Aruba pa posibel dimensionnan di 
salubridad. 

E mandatario a subraya cu a tuma stap- 
nan concreto pa adresa e situacion sin 
precedente cu a bin ta experimenta. Den 
e region aki tur pais cu ta keda rond di 
Venezuela historicamente ta experencia 
e situacion social, economico y dificil cu 
eta pasando aden. 



E paisnan rond y Aruba ta experenciando 
e efectonan di dje y Aruba no por adopta 
problemanan di otro pais. Aruba su infra- 
structura y superficie ta hopi chikito cu 
apenas 115 habitante registra y esey ta 
pone cu obviamente no por. 

Aruba su turismo, mester proteha esey 
tambe y t'e unico pilar economico cu 
Aruba ta sostene riba dje. E ley nobo ta 
un stap mas pa contene e fluho di asilo, 
pasobra hopi di e aplicacionnan ta haci 
maluzo di etratado. 

Segun Minister Bikker a constata cu 
3% so di e aplicacionnan basicamente 
t'esnan cu e tratado ta skirbi pe, pero e 
gran mayoria 97% ta personanan pa mo- 
tibo economico ta busca refugio aki na 
Aruba, pero no tin espacio pa nan. 

Ta hopi importante pa tanto Gobierno 
como e personanan cu pidi asilo haya 
claridad rapido y esnan cu wordo nenga 
cual ta mayoria lamentablemente mes- 
ter bandona pais Aruba segun Minister 
Bikker. 

Mundo di construccion ta sigui den problema 

45 trahado a mira trabou reduci na mita dia 
y otronan cu vacacion obligatorio 


E falta di inversion den proyectonan grandi 
ta creando problema serio pa e mundo di 
construccion caminda practicamente tur 
siman ta trata di haya un solucion acep- 
tabel pa e trahadonan pero tambe pa e 
compania cu ta sigui perde placa cu tanto 
hende riba pahyroll. 

Informacion extra oficial ricibi for di e sec- 
tor aki ta inidica cu for di luna di januari 
2019 te cu awor, ta calcula cu entre 150 pa 
200 trahado den construccion a perde tra- 
bou y mester a busca algo otro di haci. 

Un compania conoci den e mundo di con- 
struccion diabierna ultimo a informa 45 
trahado cu nan orarionan ta cambia y nan 
lo ta trahando mita dia, pues nan lo perde 
50% di entrada di loke ya nan tabata cob- 
rando. 


E compania ta haciendo algun trabounan 
chikito di construccion pero simplemente 
e no por sigui hustifica di tin 120 trahado 
den servicio pero simplemente no tin tra- 
bou pa haci loke ta creando un situacion 
un tiki bruha na e compania cu ta mira cu 
cantidad di trahado ta bin na oficina di e 
luga y e luga di trabou, mayoria sin mucho 
cos pa haci ya cu no tin nada na e momen- 
tonan aki. 

Un grupo di 45 trahado a wordo pidi pa 
mita traha den un shift di mainta cu ta for 
di 7'or pa 12'or y e otro mita ta drenta 12.30 
te cu 16.30 y no tin mucho cos cu e tra- 
hadonan lo por haci, ya cu e compania no 
tin trabou ni entrada pa sigui mantene tur 
hende cobrando pa ocho ora di ttrabou. 
Tin varios trahado di diferente compania a 
dicidi di lanta companianan chikito cu ta 


den construccion di casnan pero esaki a 
dificulta e situacion ainda mas pa compa- 
nianan cu lo por pone grupo chikito di tra- 
hadonan den e sector aki pero nan no por 
competi cu prijs di e companianan chikito. 
Por lo pronto e sector di construccion no 
ta mira cu por lo pronto e situacion aki lo 
cambia, al contrario e lo sigui bira mas difi- 
cil cu hasta trabounan chikito di construc- 
cion lo bay conoce un caida formal, debi 
na e inflacion cu e pais conoce den ultimo 
aña. 

Tin un grupo chikito di trahadonan cu tin 
edad di pensioen y ta cobrando esaki pero 
e diferencia den entrada pa e casnan di 
famia aki, ta hopi halto y esaki ta afecta e 
bida diario cerca e famianan aki. 

Un otro punto cu ta hungando un rol den e 
mundo di construccion ta cu tin 


Father s Day 

Don’t get him another tie 



*Valid with a 2 year rerrewai Postpaid U pian of S GB LTB Data, 

3000 min, lOOO SMS from SETAR to SETAR and 200 min international. 



SETAR 

Creating Connections 

Ewald Biemans orador invita na simposio 

'E Ruta pa Turismo Sostenibel' 


DURANTE e simposio 'E Ruta pa Turismo Sostenibel' 
cu lo tuma lugar diabierna awor, dia 14 di juni, 
diferente orador local como tambe internacional 
lo comparti nan conocemento y experticio p'asina 
conscientisa nos isla riba e topico di sostenibilidad 
den turismo. 

Un di e invitadonan special p'e anochi aki ta alabes 
un di nos pioneronan di turismo ecologico, sr. Ewald 
Biemans, propietario y CEO di Bucuti &Tara Beach 
Resort Aruba. 

Sr. Biemans a desaroya Bucuti Beach Resort cu a 
habri su portanan na october di 1987. Na 2014 e 
hala luhoso, estaTara Beach Suites, a wordo agrega 
cu un averahe di ocupacion di 96% desde su aper- 
tura. 

E carera den hospitalidad di sr. Biemans, kende a 
nace na Austria, a cuminsa cu Hilton y Interconti- 
nental na Sur America prome cu el a obtene su 
bachelor den International Business na Florida 
State University. 


aruba 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Na comienso di añanan 70, sr. Biemans 
a muda pa Aruba unda el a maneha 
The Coral Strand Hotel cu despues lo 
biraTalkoftheTown. Su siguiente fun- 
cion tabata co-propiertario y manager 
di Manchebo Beach Resort prome cu 
el a cuminsa e desaroyonan y su reto 
nobo como propietario di Bucuti and 
Tara Beach Resort. 

Sr. Biemans no ta solamente envolu- 
cra den e industria turistico, pero tam- 
be ta lidera diferente proyecto den 
nos comunidad, encurashando otro 
hotelnan local pa tuma iniciativa pa 
proteha Aruba su recursonan natural. 
Sirbiendo e hunta di AHATA ya pa 
hopi añas, su contribucionnan a inclui 
e funcion di Presidente di AHATA, fun- 
dador di Aruba's SKAL Club chapter, 
creador y Presidente di Comision Am- 
biental di AHATA como tambe Direc- 
tor di e hunta di Parke Nacional Arikok. 

Como lider den e industria di turismo 
ecologico, Bucuti and Tara Beach Re- 
sorts a logra obtene e mayoria di cer- 
tificado ecologico den Caribe, cual ta 
rekeri un proceso di renobacion anual 
di recertificacion rigoroso. 

Pues obtene e Green Globe Platinum 
pa World's Most Sustainable Hotel 
y e Certified CarbonNeutral como e 
prome hotel certifica pa CarbonNeu- 
tral ta un logro berdad, pero pa man- 
tene e posicion aki tambe ta un reto 
riba su mes. 

Sr. Biemans kende ta un orador masha 
cudisha pa loke ta trata ecoturismo, 
a wordo honra local y internacional- 
mente pa su trabou di preservacion 
ambiental. 



El a gana permionan manera Green 
Hotelier of the Year na 2014, Leader in 
Sustainability na 2016, como tambe e 
WorldTravel &Tourism Climate Action 
Award na 2019. 

No ta niun sorpresa cu sr. Ewald Bie- 
mans su Bucuti & Tara Resort ta col- 
eccionando un multitud di recono- 
cemento y premio: Travel & Leisure 
World's Best List 2018, USA Todays' 
lOBest in the Caribbean 2019,Tripad- 
visorTraveler's Choice Awards 2019. 

Pero banda di tur e premiacion, logro- 
nan y elogio, sr. Biemans ta afortuna 
paso e ta biba na Aruba y ta aprecia e 
bunitesa natural y e amabilidad di nos 
hendenan local. E ta cuida su shete ca- 
chonan cu a wordo rescata y tambe su 
mini-cunucu na cas. 

E simposio 'Ruta pa Turismo Sosteni- 
bel' cu lo tuma lugar dia 14 di juni 2019 
na Cas di Cultura, di 7 p.m. pa 10 p.m., ta 
bay ta un oportunidad unico pa haya 
sa mas tocante Turismo Sostenibel 
na Aruba, pa conecta cu diferente pi- 
onero den area y interesadonan den e 
topico y asina wordo inspira pa yuda 
aporta na un turismo y un isla sosteni- 
bel y responsabel. 

Pa haya sa mas tocante e simpo- 
sio aki, por bishita RAIZ su pagina di 
Facebook, website of tuma contact 
via info@raizaruba.com of yama 630- 
3511. 

Ta invita pueblo pa bira un donante durante Opendag di Bloedbank 



TUR aña riba dia 14 di Juni, paisnan rond mundo ta celebra Dia Mundial di 
Donante di Sanger. E dia aki a wordo estableci desde 2014 pa por trece con- 
scientisacion na comunidadnan y tambe na mundo henter riba e importan- 
cia pa tin sanger di calidad, sanger di nivel halto, pa por salba bida. 

Jurette Croes, di Departamento di Salud, na Aruba tin Stichting Bloedbank 
cu ta encarga cu esaki. Pa por yega na e sanger aki mester di donante pa 
duna e sanger. 

Stichting Bloedbank tin mester di donante y esnan cu ta desea pa bira un 
donante, por acudi semper na Bloedbank pa cuminsa cu e proceso aki. 
FabianWerlemandi Bloedbankta invitaturhendepadiabiernaawo,dia 14 di 
Juni, cual ta dia Internacional di Donante di Sanger pa bin na nan opendag. 
Aki ta bay demostra kico tur ta wordo haci cu e sanger cu ta wordo duna. 
Tambe nan kier mustra riba e ultimo desaroyonan cu tabata tin na banco di 
sanger, pa asina trece un producto di calidad halto pa e pashentnan, segun 
e standardnan internacional cu tin.Bloedbank Aruba tin 1600 donante cu ta 
activo, cu ta dunando sanger, cu ta sosteniendo un pueblo di tiki mas di 100 
mil habitante. Werleman ta desea pa por hisa e cantidad di e donantenan. 
Ultimo aña, banco di sanger a inverti hopi den hisa nan calidad den forma 
di aparatura. 

Tambe nan a cambia nan sistema di dunamento di sanger pa un sistema 
cu ta produci productonan mas halto.Tambe a bin cu un aparato cu yama 
Mirasol, cu ta un aparato cu ta mata tur virus cu por ta den e producto. Por 
menciona manera virusnan di Zika, Chikungunya. Tambe Werleman a men- 
ciona di un otro desaroyo, cual ta e programa nobo cu a cuminsa cun'e na 
2 di December 2018. A cuminsa cu un programa cu yama Idelfin, cual ta un 
programa cu ta monitorea e sanger for di ora cu e wordo duna, te ora cu 
keda cla pa bay na e pashent.Ta un adelanto masha grandi mes pa banco 
di sanger. 



Opendag 

Di 9'or di mainta pa 3'or di atardi, ta invita un y 
tur pa bay na Bloedbank. Por mira tur cos. Eynan 
ta bay tin un rondleiding den Bloedbank., ca- 
minda cu por mira e aparatonan, como tambe 
e programa di computer nobo y naturalmente 
esnan cu ta interesa, por bira miembro, miran- 
do cu ta buscando donantenan nobo. Riba e 
dia aki por acudi na Bloedbank, duna informa- 
cion y asina aumenta e cantidad di donantenan 
cu tin. 

Finalmente ta felicita tur donante y exdonan- 
tenan di sanger riba e dia aki, 14 di Juni, pa e 
noble gesto cual nan ta haci. 


RECORDATORIO 


Ultimo dia pa paga factura di coriente 
pa e luna di april 2019 ta: 


DIABIERNA -14 di juni 2019 


POR HACI PAGO NA: 

• Tur Banco Comercial 

• Tur MFA 

• WEB Aruba N.V. 

• N.V. ELMAR 


EVITA PARA DEN FILA LARGO Y 

PAGA ONLINE 


Por fabor menciona e number c 
cuenta cu ta aparece riba e 
factura di coriente como 
descripcion di pago. 


ELMAR 



523 7100 I customerservice@elmar.aw 

RECIENTEMENTE Parlamentario Sue-Ann Ras 
hunto cu su colega di partido Sharlene Starke, tabata 
invita pa fungi como hurado pa un debate di dife- 
rente klas di H4 na Colegio San Nicolas. Jufr. Richeilla 
Wijngaarde a sa di prepara su alumnonan debidam- 
ente riba e tecnicanan di debate y cada alumno mes- 
ter a prepara pa 13 topico, cu ta relaciona cu diferente 
aspecto den comunidad. 

Debate ta un bon forma di aumenta e beneficionan di 
participacion den klas y e trabou den ekipo y sigur ta 
genera un participacion activo y ta siña e alumnonan 
formula, argumenta y expresa nan ideanan. 

Parlamentario Sue-Ann Ras (MEP): 

"Debate den enseñansa tin 
hopi beneficio y ta genera 
participacion activo" 



TOPICO ACTUAL 

E topico di igualdad di genero den trabou, transporte publico gratis pa tur hende 
y paga mas na impuesto pa yuda e menos afortunanan, tabata bon discuti y a bin 
cu varios ponencia bon alcaso y cu ehempel uzando investigacion. 

"Semper ta un placer pa mi, pa ta bek den klas cu e alumnonan. Realmente uno ta 
intercambia y experiencia hopi momento unico y profundo. Un debate semper ta 
brinda oportunidad na nos hobennan, pa siña defende nan punto di bista, comu- 
nica cu otro riba un topico specifico y scucha otro prome cu reacciona, treciendo 
asina un ambiente saludabel di discusion, sin falta otro respet"Sue Ann Ras a ex- 
presa. 

BENEFICIO Dl DEBATE 

Debati, sa argumenta idea y ta persuasivo cu e mensahe cu uno kier transmiti, t'e 
retonan cu tur studiante lo enfrenta den e mundo profesional y ta di vital impor- 
tancia pa siña, pa logra nan metanan den bida. Aunke debate no t'e herment edu- 
cativo mas popular of visibel den e metodonan di enseñansa, Sue Ann Ras mes 
tabata uno cu tabata uza esaki hopi den klas. 

"Mi ta aplaudi e iniciativa aki di jufr. Richeilla Wijngaarde den su lesnan di Individu 
& Samenleving, unda cu cada grupo tabata debidamente prepara y entusiasma 
pa participa na nan debate. Incluso e tempo tabata cortico segun nan y esey ta 
duna indicacion, cu nan ta disfruta y ta hopi activo durante e les aki,"Sue Ann Ras 
a amplia. Finalmente Ras ta encurasha y aplaudi tur docente cu ta haci uzo di tipo 
di actividad asina, pa desaroya e habilidadnan comunicativo, pensamento y ra- 
sonamento di nos mucha- y hobennan. 

"Debate ta siña nos hobennan pa pensa y transmiti argumento di forma persuasi- 
vo. Nos mester percura pa crea un ambiente unda por siña nan e poder di palabra, 
idioma y forma di expresa idea eficientemente,"Sue Ann Ras a finalisa bisando. 

Parlamentario mr. drs. Arthur Dowers (AVP) 

B'a bati comerciante cu grondbelasting, 
KEN bo ta kere ta pag'e na final? 

For di aña 2017 a aumenta debe di pais cu miyones 
pa yena Bestuurskantoor cu famia 


PARTIDO AVP den su conferencia di 
prensa semenal a conta cu Parlamentario 
mr. drs. Arthur Dowers, cu a cataloga e Go- 
bierno aki como uno di medida. E famoso 
slogan di"Mega Debe"a muri na momento 
cu e Gobierno aki a aumenta e debe cu mi- 
yones extra cu te awe ta para ta paga in- 
teres sin cu e ta ser uza pa nada! 

Unico cos cu e pueblo a mira te cu awor 
ta medida, cu esaki pueblo tin cu saca su 
conclucion cu e hendenan aki niun dia ta- 
batin otro intencion, ni pa traha na fabor di 
pueblo. 

Nan kier a yega na poder pa nan por haci- 
deshaci y pa despues pasa pa historia. Ora 
a kere cu gañamento a caba y cu medida 
a caba, at'e siguiente medida a drenta bou 
nomber di "Grondbelasting". Akinan e Go- 
bierno ta bay saca 16 miyon florin for di 
saco di pueblo. 

Arthur Dowers a sigui bisa, e gobernan- 
tenan aki tin curashi di bisa pueblo cu esaki 
no ta un medida riba nan! 

Si ta bay saca 16 miyon di e pueblo, pa- 
sobra grondbelasting ta tur hende cu tin 
tereno n'e pais aki ta bay paga pe, anto no 
por bisa cu e pueblo no ta bay sinti'e. 

E logica cu nan kier presenta, caminda nos 
tur a mira nan wega, baha grondbelasting 
di algun hende, mientras e PALO ta bin na 
momento cu na 2021 nan bay re-evalua 
tur e casnan aki y asina tur hende lo haya e 
sla cu nan no a spera. Esaki sigurta algo cu 
nan no lo bay divulga prome cu eleccion, 
pasobra nan sa cu esaki lo ta un sla duro 
den nan contra, pero mas aun un sla duro 
riba e pueblo cu nan a gaña. 


INSOUTO T’E MEDIDA C0NTRA C0MERCI0! 

Despues cu a bati tur comerciante cu me- 
dida, despues cu nan a pas'e pe pueblo 
y awor batinan cu e siguiente medida di 
grondbelasting, ta KEN t'esun cu bo ta kere 
ta bay pag'e? Bo ta kere bo ta bay cobra e 
doño di negoshi 50 mil florin na grondb- 
elasting e aña aki, caminda e lo reparti e 
suma aki den tur producto y e pueblo cu 
bo a gaña cu e no ta bay paga grond be- 
lasting, ta hay'e ta pag'e den e kipashi cu e 
ta bay cumpra, den bleki di potham, den e 
bleki di sausage, den e patia di casi 30 flo- 
rin n'e momento aki, ey e ta bay paga p'e 
grond belasting cu bo a bati e comerciante 
cune. Na final di dia bo a tuma e pueblo 
haci. 

Parlamentario Arthur Dowers ta puntra, si 
acaso Evelyn Wever Croes ta un politico cu 
tin caracter, e momento a yega p'e duna 
cuenta na pueblo y splica pueblo cu e no 
tabatin un idea kico e ta haci, cu e no ta- 
bata sa cu gobernacion tabata aisna com- 
plica, cu e la bay tira un para pasobra e kier 
a sinta den e stoel, el a mira un edificio cu 
yama Cocolishi nobo y bunita y kier a bay 
sinta den dje. 

Mientras prome cu esaki nan tabata esnan 
cu kier a bash'e abou y/o bend'e. 

Te dia di awe cu nan ta sinta nan no por 
bin dilanti pa splica pueblo cu si tabata tin 
Mega Debe nan a AUMENTA e Mega Debe 
enbes di baha esaki.Te cu awe, tras grito di 
mega debe, no por bin splica dicon Banco 
Central a vocifera cu cifra actual di debe 
tabata hopi mas abou di locual nan a proc- 
lama. 


Cu un cifra eroneo a bay te Hulanda y awor 
no por bin dilanti bin coregi y bisa cu e ci- 
fra aki tabata menos y cu ta boso t'esnan 
responsabel p'e aumento di e cifra aki. 

Te dia di awe no tin un splicacion na e pueb- 
lo dicon Gobierno actual aki a core aumen- 
ta e gastonan di e Presupeusto 2017 enbes 
di a forsa y baha y asina deshaci di un CFT. 

Contrario na tur expectativa, nan a aumen- 
ta tur e debenan y Hulanda a hari hunto cu 
nan, bisando: Dal bay bon idea, berdad AVP 
a laga debe, mientras nan tabata mirando 
con e Gobierno actual tabata aumentando 
e debe y manipulando buki y den e hari- 
mento cu bo a kere cu ta cu bo nan tabata 
hari, ta abo nan tabata hari, pasobra e au- 
mento di debe lo a nifica un control mas 
severo y cu CFT lo mira un prolongacion. 

Ta ki sorto di Minister di Finansa e pais aki 
tin sinta awe, caminda un señora cu a bin 
den Gobierno y a bisa tur hende cera boso 
boca "Toontje Lager" pasobra el a yega, e 
cu t'e bulldozer y sa con pa haci tur cos, a 
bin resulta awor e no sa conta, no sa lesa 
y no sa un pataca di con finansa publico 
ta funciona y tristesa di mas grandi cu ta 
placa di pueblo e ta gasta pa biaha mien- 
tras a bisa hustamente cu ta esey nan a bin 
pone un stop na dje. 

Pa finalisa Dowers a bisa di spera cu nan 
realisa prome cu ta laat, paso ta saco di 
pueblo nan ta cabando cune y pueblo no 
por wanta nada mas pero tambe prome cu 
nan caba cu e pais aki. 

Parlamentario mr. drs. Richard Arends 

Amienda a duna Conseho di 
Minister di Reino mas autoridad 



GOBIERNO a presenta un cambio di e Ley di Supervision 
Financiero pa Aruba (LAFT) pa expande e periodo di super- 
vision te cu 2021 y remplasa e normanan presupuestario vi- 
gente p'e periodo aki. 

E LAFT cu Gobierno actual a presenta t'e mesun LAFT cu Go- 
bierno anterior a bin cun'e, miembro di fraccion di AVP, mr. 
drs. Richard Arends a declara. E cambionan a regarda e me- 
sun ley cu a wordo aproba na 2015. 

"Fraccionnan cu ta sostene Gobierno actual, a opta sinem- 
bargo pa trece un amienda cu ta cambia e Ley di Supervision 
Financiero te den su esencia. A remplasa e palabranan: 'Con- 
seho di Minister di Reino' pa 'Parlamento di Aruba". 
Parlamentario Arends ta sigui splica cu den prome instancia 
ta mustra cu Parlamento ta haña mas control, pero e amien- 
da aki ta duna Conseho di Minister di Reino hustamente mas 
poder compara cu loke e tabatin bou di LAFT y segun loke 
Statuut ta prescribi. 

"Como cu e protocol acorda p'e Gabinete actual ta keda vi- 
gente, Conseho di Minister di Reino lo sigui actua sin ningun 
molester, pero sin un ley como base: un protocol entre Go- 
biernonan lo determina nos orden consitucional di awor en 
adelante y Prome-Minister a confirma esaki," Parlamentario 
Arends a splica. 


"Parlamento por haña su mes den un situacion cu na momen- 
to cu un presupuesto cumpli cu e normanan y Parlamento 
aprobe, Conseho di Minister di Reino por duna un instruccion 
pa mande back basa riba un protocol y no a base di un ley." 

Segun e contesta ricibi di Prome-Minister, Conseho di Minis- 
ter di Reino lo actua awor a base di un protocol y, segun Par- 
lamentario Arends, e amienda ta kita awor tur base legal pa 
limita esaki. Supervision di nos finansa publico no ta wordo 
regla mas den un ley, pero segun un protocol palabra entre e 
dos Gobiernonan. 

Parlamentario Arends no ta haña e desaroyo aki deseable, 
"Conseho di Minister di Reino tin competencianan limita se- 
gun nos Statuut: ni mas ni menos. 

Discusion di e rol di Conseho di Minister di Reino riba finanza 
publico di un pais ta un discusion riba su mes, pero un ley lo- 
cal crea den cuadro di nos constitucion y Statuut ta brinda un 
base legal pa stipula e condicion y limitacionnan. 

Historia reciente a siña nos cu sin e base aki, consideracionan 
politico lo prevalece. Hecho cu e supervision tabata ancra en 
un ley di Aruba, a duna Gobierno y Parlamento derecho pa 
cambi'e y debati riba dje. 

Otro variantenan lo tabata un AmvRB of Rijkswet unda cu Par- 
lamento ni Gobierno di Aruba tin influencia riba nan." 

Hecho cu fraccionan di coalicion a cambia e proposito y meta 
di un ley cu Gobierno a presenta ta duna un señal cla na Go- 
bierno. 

Segun nos sistema y custumbernan constitucional cu tanto a 
wordo cita durante tratamento di e ley, fraccion di AVP ta haya 
cu Gobierno mester a saca su conclusion mirando cu fraccio- 
nan di e coalicion no a sostene locual Gobierno a presenta. 
"Cu e amienda aproba, e Ley di Supervision Financiero a bira 
simplemente 'un' ley riba 'un' supervision financiero, sin nin- 
gun efecto, pasobra Parlamento aparte di ta co-legislador, 
e ta bay t'awor tambe supervisor di su mes," Parlamentario 
Richard Arends a declara. 

Minister Ruiz-Maduro durante debate publico riba cambio di ley di supervision financiero: 

Ta traha pa legalisa e normanan y yega 
na finanzas publico manehabel 



SIMAN pasa diahuebs Minister Ruiz-Maduro tabata den 
Parlamento di Aruba pa debati riba e cambio di Ley di super- 
vision financiero di Aruba. Den e ley e normanan financiero pa 
poryega na un finanzas publico manehabel pa Aruba manera 
fiha den e Memorandum Financiero y Economico (FEM) y e 
Protocol di november 2018, a keda stipula legalmente. Par- 
lamento di su banda a opta pa medio di un amienda pa haci 
cambionan riba e tereno constitucional manera proponi den 
conseho di e organo consultativo Raad van Advies. 

Pa locual ta e cambionan presenta, e mandatario a indica cu 
'como Minister di Finanzas di Pais Aruba mi responsabilidad 
ta concentra pa nos Pais por cumpli cu e metanan cu nos mes 
a fiha den nos FEM y cu a sirbi tambe como base pa yega na e 
acuerdo cu Hulanda den e Protocol di november 2018, pa asi- 
na nos por yega na un finanzas publico manehabel pa Aruba. 
Otro cambionan riba tereno constitucional ta keda preroga- 
tivo y responsabilidad di Parlamento di Aruba,'e mandatario 
a expresa. 

Den su disertacion Minister Ruiz-Maduro a trece dilanti cu 
'den e trabou aki no solamente mi mester tene na cuenta e 
situacion local, pero mi tin cu atende tambe cu e situacion 
di Aruba dentro di Reino Hulandes y tambe den relacion cu 
inversionista internacional di cual nos Pais ta depende di dje 
pa nos desaroyo. Durante e añanan cu a transcuri debi na mal 
maneho financiero confiansa den Aruba den Reino y pafor 
riba e tarima internacional a bay perdi. 


Hopi trabou ta wordo haci pa recupera e confiansa aki, ya 
cu confiansa bo no por cumpra riba reki na supermercado, 
e mandatario encarga cu finanzas a expresa. Minister Ruiz- 
Maduro a sigui bisa cu 'pesey ta importante cu nos a fiha un 
caminda pa cana manera stipula den nos propio'homegrown 
plan'cual ta e FEM y cu riba e caminda aki nos por conta cu 
e trankilidad cu e Protocol di november 2018 ta brinda nos 
den Reino Hulandes y tambe pafor di esaki serca instancian- 
an manera IMF, World Bank, inversionista y e companianan 
di rating Standard & Poor's y Fitch cu ta companianan cu ta 
evalua e credibilidad financiero y economico di nos Pais. 

E situacion financiero di Aruba no ta bon y nos mester tuma 
decision y pasonan necesario pa por recupera e credibilidad 
financiero di Aruba. Mi ta convenci cu tur hende tin bon in- 
tencion y boluntad pa Aruba por tin stabilidad financiero y 
economico, ma e no por keda solamente na boluntad, nos 
mester tuma decicion pa logra e cambionan cu nos kier mira 
pa nos Pais. Decicion no tur ora ta facil of popular, pero den e 
situacion cu nos Pais ta, decision ta sumamente necesario, ta 
palabranan expresa pa e mandatario. 

Na final Minister Ruiz-Maduro a expresa,'E caminda pa yega 
na stabilidad ta yena cu reto y tambe oportunidad. Cu wowo 
y sinti pa e realidad cu nos ta aden, ta importante pa nos usa 
nos recursonan na un manera consciente. Nos no por desvia 
di nos caminda bringando tur bataya cu presenta, ma nos tin 
cu concentra nos esfuersonan pa nos por yega na un Aruba 
cu ta fuerte suficiente pa carga nos propio peso.' 

Ex Alto Inspector di Polis y Parlamentario Robert Candelaria (AVP) 

Aplica sancionnan mas severo contra tur cu ta facilita ilegalidad 

Duna Polis e hermentnan necesario pa actua prome cu ta laat! 



MOMENTO cu bo tin hende na Aruba 
cu ta yuda stranheronan drenta nos isla 
di un forma ilegal, dunanan un dak pa 
nan keda, yudanan cu trabou sin permi- 
so...tanten cu no tin consecuencia pisa, 
nan lo sigui drenta. 

Robert Candelaria, Parlamentario di 
fraccion di AVP den Parlamento ta dis- 
gusta cu e forma con Gobierno ta aten- 
diendo cu e tema aki, nan falta di tuma 
decision, falta di regla hermentnan 
necesario pa polis y falta di suministra 
suficiente informacion na pueblo. 

Hopi ta puntrando si nos leynan na vig- 
orta sostene multa of sancion mas pisa 
na momento cu descubri esnan cu ta fa- 
cilita ilegalnan pa keda nos isla. Lamen- 
tablemente e contesta ta NO, ainda falta 
hopi ta locual cu Robert Candelaria, ex 
Alto Inspector di Polis a bisa. 

E Ley di LTU, manera menciona anterior- 
mente, t'esun cu por tabata e solucion. 
Minister Andin Bikker di su banda a sali 
y bisa cu e lo bin cu un Ley di LTU nobo, 
pa duna Polis e autoridad bek pa con- 
trola ilegalnan. 


Minister Bikker a logra solamente cu e 
autoridad. Pero falta un lista di asunto 
mas pa atende. Na momento cu tin hen- 
de ta duna nan trabou, ofrece lugar pa 
keda, facilitando pa nan subi tera y fun- 
ciona ilegal aki, ey nos tin cu actua! 

Articulonan manera p.e. di mensenhan- 
del/mensensmokkel, nan ta bay basta 
leu, pero den su pensamento mester 
bay un stap mas riba leynan laboral, ley- 
nan di "medepleging" y "medeplichtig" 
den e tipo di actonan aki. 

"Tin cu actua asina duro riba nan, cu for 
di ora cu nan ta na Venezuela y pensa 
di kier sali di su pais e bisa: Aruba no!", 
di acuerdo cu Parlamentario Candelaria. 
E ta para riba cu tin cu keda pone asun- 
tonan den balans, nos tur ta convivi cu 
e situacion na Venezuela, pero un isla 
chikito di 100 y pico mil hende no por 
ta un solucion pa un pais di 40 miyon 
hende.Ta imposibel! 

P'e motibo aki mes, mester percura pa 
cuida nos frontera, cu nos ley y institu- 
tonan cu nos tin den husticia trahando 
hunto. Pero lamentablemente no sa 
mas con pa vocifera y haci e apelacion 
n'e Gobierno aki. 

Para na banda y critica NUNCA tabata 
su estilo, alcontrario, dunando ideanan 
concreto, bisando e Minister haci esaki, 
tuma esaki, pone esaki funciona y lo bo 
mira fruto ta palabranan di Robert Can- 
delaria. Naturalmente e no ta spera cu 
e lo haci 100% locual e ta sugeri, pero 
mirando cu awor nos t'asina hopi atras, 
asina hopi oportunidad facil nos dilanti 
pa nos por a actua y no ta haciendo, ta 
incombrendibel. 

Parlamentario Robert Candelaria tambe 
a trece dilanti cu e suma (+/- 24 miyon 
euro) cu Hulanda a pone disponibel pa 


Aruba y Corsou pa por combati/mane- 
ha e problematica di ilegalnan yegando 
nos isla. E ta spera cu Gobierno pone 
prioridadnan den e ordo corecto, con 
y unda e necesidadnan ta, p.e. na per- 
sonal y/o material y pa maneho. Algo 
cu sigur no tin ni bista mas riba dje ta, 
cu no ta solamente e hendenan cu ta 
drentando ainda, pero tambe esnan cu 
a drenta caba cu ta pisa riba nos sistema 
di salubridad, enseñansa, laboral y mas. 
Momento cu Hulanda a bisa bo cu e tin 
un suma disponibel, ta cu plannan con- 
creto con pa haci uzo di e fondonan aki 
Bo mester presenta pa combati e prob- 
lema. 

Despues di 2 aña na mando y tanto 
problema den husticia, ta birando un 
asunto alarmante. Como Parlamentario 
ta unico cos cu por keda haci ta di pone 
Gobierno bou presion, den Parlamento 
y di comunidad, mustrando unda por 
cambia maneho y unda tin pa drecha, 
pero na final di dia ta keda na Andin Bik- 
ker y su Gobierno pa actua. 

Di tur angulo a scoge pa yuda cu suger- 
encianan, enfoca riba locual no ta fun- 
ciona, pasobra na final di dia ta Minister 
tin cu actua y lidera. 

Pa finalisa Robert Candelaria a bisa cu e 
tey pa traha y sirbi bienestar di nos pais. 
E ta spera cu Minister por mira esaki, e 
como abogado tin un otro background 
cu di dje, esnan cu ta na banda y ta vo- 
ciferando no ta haci'e pa pone bo den 
luz negativo, pero mas bien ta, pasobra 
tin cosnan cu realmente ta na bienestar 
di e pais y como oposicion t'e limita- 
cionnan cu ta trece cune pa pone cos- 
nan pasa. Ora ta papia di bo frontera, tin 
cu yega hunto, no ta papia di partido, 
pero di nos pais y ta hunto nos tin cu 
para pa defend'e! 

Lider di fraccion di AVP, Marlon Sneek: 

Transparencia di Minister Otmar Oduber 

ta wega di 'kak'i sconde' 



LIDER di fraccion di AVP, Marlon Sneek a mustra cu siman cu a 
pasa, Minister Otmar Oduber a bay riba un 'radiotour' pa trata di 
convence tur hende, cu e ta un Minister c'un maneho transpar- 
ente. 

Algo cu partido AVP ta duda totalmente, ya cu den su mane- 
ho, ningun caminda por reconoce e maneho transparente 
aki di e mandatario, cual e ta insisti di ta ehecutando den su 
decisionnan. 

"Cada bes c'un hende bisa cu e Minister aki ta transparente, 
a bon pa tur hende sa di con e mes ta bisa cu e ta transpar- 
ene y pakico e ta haci esaki. 

Por mira un Minister cu no ta ningun momento transparente 
y nos a yega di cuestiona su persona den pasado riba me- 
sun tema aki, den caso di un compania cu 'out of the blue' 
a presenta un dia y ta haci 'excavation' den tur sorto di ne- 
goshi. 

Awor nos a tuma nota cu nan ta bende incernarator' tambe, 
pero ta trata di mesun compania cu ta amigo di e Minister, e 
mesun compania cu por mira nan propaganda riba trailernan 
di Carnaval. 

Nos a cuestiona e Minister riba e contract grandi cu e com- 
pania aki a haya pa core un par di pipa na Barcadera ca- 
minda ta dera sushi awor y e Minister a sali hunga su wega, 
cana riba e lugar caminda e compania ta cobando y awor 
nos ta mirando cu atrobe e mesun compania ta den wega. 

E Minister ta core bin tene un conferencia cu varios medio 
di comunicacion, hasta algun di Corsou tambe pa graba e 
reunion, p'asina bisa cu e ta transparente. 

Ta bon pa splica con e cos aki a bay, ya cu nos a sigui e re- 


union aki via di nos facebook page, y motibo cu nos a haci 
esaki via di facebook ta pa motibo c'un peticion ta drenta 
Parlamento pa Minister bin Parlamento. 

E peticion aki ta drenta dia 3 di juni caminda tin cu bisa cu e 
preguntanan a ser publica den corant prome cu e Minister a 
bin Parlamento mes, pues ta preguntanan cu e mesun Min- 
ister pa su Parlamentario haci, caminda nan hunto cu e Par- 
lamentario di POR aki a haci un peticion pa un 'vragenuur.' 
Dialuna atardi pa 3.45 ta drenta e peticion aki p'e reunion y 
ta yama e reunion pa diamars 4 di juni na careda anto aki por 
mira cu e reunion aki ta parti di un show di e Minister. 

E Minister aki ta pretende di ta transparente y ora cu e yega 
Parlamento caminda nos tin un structura caminda e Minister 
tin cu duna un lista di documentonan cu e tin cu presenta 
durante di e reunion cu e mes a solicita, esta e vragenuur. 

Un vragenuur ta cu e persona cu a haci e preguntanan ta 
haya oportunidad pa lesa e preguntanan bek p'e Minister, 
caminda e Minister ta contesta e preguntanan y despues di 
esaki e otro miembronan di Parlamento tin 'un' minuut pa 
haci pregunta. 

E Minister a cana yega, el a buta 4 lista di documentonan 
cu el a trece caminda riba lista 1 so, tin un total di 26 docu- 
mento cu ta raport, dossier, MB y lista 2 tin 10 documento, 
lista 3 tin 12 documento, lista 4 tin 12 documento pues en 
total tabatin riba e mesun 61 documento, pues un mesa 
yena cu documento. 

Tur esaki pa un Parlamentario bay pasa den esakinan prome 
cu e Minister caba di contesta ya cu despues cu e caba di 
contesta, un Parlamentariotin un 1 minuut pa haci pregunta. 
Pues Parlamentarionan tin cu bay wak con nan ta pasa den 
tur e 61 documentonan aki pa despues haci nan pregun- 
tanan na Minister Otmar Oduber. 

Esaki Minister aki ta yama transparencia, pero awor nos kier 
sa con transparente e ta, ya cu fraccion di AVP diarazon a 
haci un peticion na Minister Otmar Oduber p'e manda e 61 
documentonan aki pa Parlamento, p'asina Parlamento real- 
mente haya oportunidad di pasa den e documentonan, lesa 
y analisa esakinan pa despues haci pregunta na su persona. 

E ta un forma cla cu ta mustra cu Minister Otmar Oduber 
tin cos di sconde den henter e proyecto aki," Parlamentario 
Marlon Sneek a declara. 

Un persona 
herida den 
dalmento na 
Tanki Leendert 



DIADOMINGO merdia (4:30 p.m) Polis a bay 
dilanti Centro di Bario Tanki Leendert, unda un 
accidente di auto a sosode. 

Na yegada di Polis, nan a topa cu dos auto, un 
Toyota Mark X y un Ford. Loke a sosode tabata cu 
chauffeur di e Ford no a tene distancia suficiente 
di e Toyota y ta dal su tras. 

Ambulance a wordo pidi pa ocupante di e Toy- 
ota kende tabata sinti dolor na su pia despues 
di e impacto. Na yegada di ambulance Paramedi- 
conan a atende cu e herido. 

Daño material na ambos auto ta basta. 

Awe pa 7 pm Encuentro di Informacion encuanto 

di Abuso di Mucha na MFA Noord 



AWE tin e siguiente encuentro di información na MFA Noord 
tocante Prevencion di Abuso Sexual di Mucha y ta cuminsa 
pa 7 pm. 

Conhuntamente cu Fundacion Lisette Gomes y Gobierno, 
Arubaanse Padvindsters Gilde ta organisando un serie di 
charla informativo con pa siña bo yiu pa reconoce y conta su 
mayor cu un hende grandi a mishi cu ne na un parti intimo 
di su curpa. 

Ademas di e diferente 
puntonan di atención pa mayornan con- 
sidera na momento di scoge 
un creche, cuido pa nan jioenan 
durante e anochinan aki ta 
presenta e metodo pedagógico 


Mundialmente ta conoci cu e abusador ta un persona den e 
circulo cercano di e mucha.Tambe ta conoci cu e abusador 
semper ta scoge e momento pa ta su so cu e victima p'asina 
no por prueba di su culpabilidad. Preveni ta mihor cu lamen- 
ta. Conhuntamente nos mester haci un esfuerzo pa Bisa No 
y Sinja Cuida nos muchanan mas mihor. 

Durante e reunion siman pasa na Savaneta hopi profesional 
riba tereno di educación y cuido di mucha tabata presente. 
Esaki ta crea un apoyo y respaldo social pa conhuntamente 
traha na un solucion preventivo y duradero. 

APG ta invita mayornan en especial y demas interesado pa 
bin participa y ricibi mas información con nos tur hunto por 
ta parti di un solucion duradero. 


"Bisa No, Core Bay, Bay Ke'he" cu a wordo desaroya pa 
muchanan pa educa nan con pa cuida nan mes y papia cu 
nan mayornan tocante e tema aki. 



v. 1 '.VkV.nv.Tmjl7it.i rçini 

BYD a accidenta riba brug 
bieu na Spaans Lagoen 



DIASABRA mainta algo prome cu 9:30 Po- 
lis y ambulance a bay riba e brug bieu cerca 
di Tele Aruba, unda un accidente di trafico a 
sosode. Na yegada di Polis por a mira mey- 
mey di e brug un BYD color blanco. E auto ta- 
bata pega contra e brug. Polis a compronde 
cu e auto tabata bayendo direccion pabou, y 
probablemente velocidad halto a causa cu el 
a perde control. Chauffeur di e auto a resulta 
levemente herida. Paramediconan a atende 
cune na nan yegada. 



Aruba Bankta sostene 

"Back off 2nd kite competition" 


ARUBA Bank a duna su sosten 
den e competencia di fli "Back off 
2nd kite competition" . E compe- 
tencia di fli ta uno tradicional y e bi- 
ahe aki a dedica esaki na memoria 
di Jonathan Koolman. 

Durante 4 dia a tuma luga compe- 
tencia di fli na Aruba Tigers Base- 
ball Field, unda cu tabatin diferente 
categoria di competencia. E shelo 
tabata yena cu diferente forma y 
tamaño di fli. Tur hende presente 
a disfruta di e competencia unda 
muchanan tabata entusiasma pa 
mira e diferente fli na halto. 

Diabierna anochi e shelo tabata ilumi- 



3 

m' 


na cu flinan cu luz. A haci entrega di 
premio na e ganadonan di e categoria 
A y B. Aruba Bank ta felicita tur ganado 


di e competencia y e organisadonan di 
"Back off 2nd kite competition". 

Aruba Bank a forma parti di 
eAruba Business Seminar 2019 


DIASABRA ultimo a tuma lugar e E-Aruba Business 
Seminar 2019. Pa di dos aña consecutivo, Aruba Bank, 
tabata un patrocinado principal di e-Aruba Business 
Seminar. 

E aña aki e enfoke tabata riba topiconan manera Mar- 
keting Trends, Social Media, Innovation Digital Market- 
ing, Entrepeneurship y mucho mas. 

Durante e seminario, Aruba Bank a enfoca riba tur e 
beneficionan cu e-Commerce platform di Aruba Bank 
por brinda na diferente tipo di negoshi aki na Aruba. 
Tambe e beneficionan cu e tarheta Aruba Bank Master- 
card Debit cu Maestro ta brinda. 

Ta importante pa comerciantenan sa cu awor cu e intro- 
duccion di e tarheta aki, tin aproximadamente 40.000 
cliente nobo cu e potencial pa haci compras online, 
24/7/365. 

Durante e seminario Aruba Bank a presenta 3 diferente 
video invitando e publico pa participa dor di yena un 
quiz y tambe por a entrega un Pitch pa por participa 
pa gana diferente premio incluyendo un partnership cu 
Aruba Bank. 

Ganadonan di e Facebook quiz a keda den persona di 
Laurisa Paskel y Gino Croes. Cada un ganador a ricibi 
un travel voucher. 

E Pitch mas inovativo a wordo presenta dor di Francis 
Rodriguez di SFX Aruba, y el a gana un partnership pa 
por conecta su negoshi na e plataforma di e-Commerce 
Aruba Bank. 

Aruba Bank a aporta n'e evento di Infinity Media Aruba, 
mirando e importancia pa trece e informacion referente 
e diferente topiconan na comerciantenan y startups. 

Pa mas informacion di e servicio di e-Commerce por 
bishita: https://www.arubabank.com/ecommerce y pa 
aplica pa e servicio aki por yena e formulario ariba e 
pagina aki. 

Pa mas informacion di beneficionan cu Aruba Bank 
Mastercard Debit por bishita: https://www.arubabank. 
com/campaians/debit-card . 

Premier Wever-Croes tambe tabata riba tapijt cora modelando den "Sea Bunita, Sea Bo Mes": 


Nos muchanan special a wordo 
poni den luz special 


DIASABRA anochi, den un Renaissance Convention Cen- 
ter completamente yen, a tuma lugar e Show di Modelahe 
"Sea Bunita, Sea Bo Mes" na unda cu e modelonan special, 
acompaña pa nan celebridadnan, a haya trato di tapijt cora y 
a desfila riba pasarela dilanti un publico hopi anima. 

Premier Evelyn Wever-Croes, riba e anochi special aki, a 
modela cu su modelo special Johnisha Medina, y a expresa 
alegria y orguyo gradiciendo Johnisha y mayornan pa brinda 
su persona e honor di a modela hunto cu Johnisha. 

"Tabata un anochi espectucular den cual nos muchanan spe- 
cial a haya e atencion special. Nan ta realmente un bendi- 
cion", Premier Wever-Croes a expresa. 

Premier Wever-Croes tabatin e honor durante e anochi spe- 
cial aki pa reconoce dos "Hoben di Excelencia", llaijah Croes, 
nos Reina Hubenil di Carnaval 2019, y Shawndre Geerman, 
nos prome hoben special cu a bay modela riba tarima inter- 
nacional. 

Ambos a demostra cu no tin limite n'e posibilidadnan di nos 
muchanan special y asina ta fomenta inclusion. 

Pa Gabinete Wever-Croes inclusion tin prioridad. Pa cua mo- 
tibo tambe Gobierno tin un comision bou direccion di se- 
ñor Hans Geerman, cu ta inventarisando loke t'e necesidad 
y prioridadnan cu Gobierno mester haci den termino corto, 
mediano y largo p'asina yena tur buraco cu tin habri ainda. 

Y ora cu ta asina leu, lo ancra e derechonan di nos hende- 
nan special den un ley pa den futuro gobiernonan tene nan 
mes n'e compromisonan cu nos hendenan special. Esaki ta 
un paso hopi importante den e direccion pa brinda un mihor 
calidad di bida n'esnan mas vulnerable den nos comunidad. 

Premier Evelyn Wever-Croes ta gradici Fundacion Sea Bunita 
Sea Bo Mes y specialmente Hans y Marianela Geerman p'e 
bunita iniciativa aki. E aña aki ta di 4 aña cu ta organisa e 
show di Modelahe "Sea Bunita, Sea Bo Mes poniendo asina 
nos muchanan special den un luz special. 

Dia Internacional di Archivo 
ta un dia di refleccion riba e 
cambio di papel pa digital 

NA 2008 Conseho Internacional di Archivonan (ICA) a institui 9 
di juni como"Dia Internacional di Archivo"p'asina internacional- 
mente pone atencion riba nos archivonan, cu ta wordo considera 
patrimonio di mundo, patrimonio di humanidad. 

Riba e fecha aki, UNESCO na aña 1948 a keda funda e con- 
seho internacional aki, abrevia ICA. 

Hopi lo pensa pakico un organisacion asina? Pakico un otro 
dia internacional, mirando cuanto tin caba? Sinembargo ta 
importante acentua, cu hopi biaha e imagen cu publico tin di 
archivonan ta manera poco troebel. 

Confundi hopi biaha pa loke nan ta mira na un biblioteca, 
archivonan ta wordo mira como un lugar cu ta warda docu- 
mento pa uzo interno so y cu ta dificil pa yega nan of ta di 
interes pa historiadonan so. 

Esaki ta un percepcion cu e publico tin di tanto e documen- 
to, archivo, y organisacionnan cu no ta mucho cla. Esaki na 
su turno tin un impacto tambe pa cu e recurso humano y 
financiero cu semper tin e tendencia di ta escaso. 

Ora situacion financiero ta bon, tin otro asuntonan cu tin 
prioridad y ora situacion financiero ta malo, ta tende cu pa 
motibo di falta di fondonan otro prioridadnan ta mas impor- 
tante. Esaki tambe ta haci cu na su turno ta dificil pa cumpli 
cu e operacion y metanan difini pa loke ta toca un archivo. 

Pesey ta esencial pa recorda e comunidad (internacional) cu 
archivonan ta documentonan crea, ricibi y cuida como evi- 
dencia y informacion dor di un organisacion of persona, den 
cumplimento cu obligacionnan legal of pa documenta trans- 
accion di negoshi. 

Archivonan ta documentonan cu ta wordo preserva dor di 
nan creadornan, cu sucesornan of un institucion archivis- 
tico, pa motibo di su caracter y balor legal of pa nan signifi- 
cacion historico permanente. 

P'e ultimo motibo aki tambe, archivonan ta constitui un di e 
mayor herencia cultural y fuente di informacion di un pais, un 
nacion. E herencia archivistico ta un testimonio balioso di e 
desaroyo economico, politico y social di humanidad. 

E diversidad di e fuente y formatonan di archivo ta consid- 
erable. Pa garantisa e preservacion di e fuentenan aki, un 
acercamente exhaustivo ta rekeri pa tur tipo y formato di 
archivo. 

No ta posibel pa solamente tin un foco riba y tipo di doc- 
umentacion so, ya cu otro tipo y formanan di documenta- 
cion di informacion, como e totalidad di archivonan, tambe 
merece atencion. 

Riba Dia Internacional di Archivonan, ta trata na conscientisa 
e publico en general riba e importancia di archivonan cu ta 
provee e fundeshi di su derecho y identidad. Tambe e dia aki 
ta intenciona pa conscientisa e actornan principal cu ta de- 
termina maneho y tuma decision cu e beneficion di un bon 
maneho di informacion y di archivo ta esencial pa un bon 



den institucionnan archivistico, y tambe pa mehora e imagen di 
archivonan y hacinan mas visible globalmente. 

E aña aki e focus di ICA ta pa con den siglo 21 e profe- 
sionalnan den e area aki, manera managernan di informa- 
cion y data, managernan di documentacion y archivistanan, 
por provee oportunidadnan pa un acercamento unda e ser 
humano ta central, p'asina garantisa un bon servicio na ciu- 
dadano, cliente y stakeholdernan. E contracion ta basa riba 
con archivonan den siglo 21 ta wordo diseña pa por cambia 
di papel pa digital. 

Pa nos di ANA sigur esaki ta un di topiconan cu nos ta an- 
dando cu ne, esta e retonan di e era di informacion y di digi- 
talisacion cu nos ta aden. Hopi ta papiando cu digitalisacion 
t'e direccion cu nos tin cu bay. Esaki mas bien ta un con- 
statacion di loke ta sperando nos, ya cu manera ta wordo 
bisa,"futuro no ta warda". 

Mientras cu awor tin e movemento pa bay den direccion di 
E-government, esta Gobierno electronico, pa archivistanan 
rond mundo e reto ta con pa garantisa cu e informacion ta 
keda uno confiabel, uno integro, ya cu e informacion ta e 
base di un confiaza cu un comunidad mester tin, pa garan- 
tisa un sociedad democratico y transparente. 

ANA ta spera cu den relaciona cu e Dia Internacional di 
Archivonan, e topico presenta aki, por ta un momento pa 
pensa un rato tambe, riba e retonan aki cu era moderno y 
tecnologico ta trece cu ne. Importante ta, cu si nos kier pa 
tecnologia funciona riba e tereno archivistico, ta necesario 
pa nos por tin un bon organisacion poni na su lugar. Sino tur 
nos intentonan pa laga tecnologia yuda nos parcialmente lo 
ta en bano. 

Na tur cu ta traha riba e tereno di archivo of documenta- 
cion, sea ta den forma di papel ainda, of hibrido of comple- 
tamente digital, ANA ta desea bo tur clase di exito den e area 
di trabou aki. Pabien riba boso dia tabata e mensahe di drs. 
Raymond R. Hernandez, Director Archivo Nacional Aruba. 

Hilton Aruba ta celebra su di 100 aña di hospitalidad 


DIA 31 di mei 2019, Hilton Aruba Caribbean Resort & Casino 
a celebra e di 100 aña di Hilton, e prome cadena mundial di 
hotel, concluyendo un siglo di inovacion, hospitalidad y bia- 
henan revoluciona. 

Pa celebra e ocasion special aki, e programa extenso di cel- 
ebracion a inclui un variedad di evento y actividadnan spe- 
cial cu a involucra e huespednan di e hotel, e miembronan di 
ekipo y e comunidad en general. 

Bou di Hilton su lema "Random Acts of Hospitality", e hotel 
a invita studiantenan di Ibero American High School y a or- 
ganisa un sesion di orientacion interesante pa nan, sigui pa 
'job shadowing'y varios actividad social dibertido. 

E ekipo tambe a invita 25 mucha di Imeldahof y a entretene 
nan cu un karaoke unico. E muchanan tambe a wordo invita 
pa un les di Zumba sigui pa hotdogs, pizza, refresco y des- 
sert. 

Durante e oranan di druk di mainta e management team a 
parti chuculati empaketa cu e logo di '100 Years of Hospi- 
tality' riba dje pa tur automobilista cu a pasa n'e cruzada 
principal di Noord. Bisti cu nan t-shirt conmemorativo, nan a 
comparti e grato noticia di e aniversario di Hilton cu e auto- 
mobilistanan. 

Durante e siman di e aniversario, e hotel a celebra e logro aki 
cu e huespednan dor di organisa un Customer Appreciation 
party den e lobby cu snacks, cocktails, musica di steel pan 
y un photo booth personalisa cu un fotografo profesional pa 
saca potret. 

E ekipo di pool & beach tambe a sorprende e huespednan 
cu palo-friu y cupcakes blauw, blaas p'e muchanan, y a sor- 
prende diferente huesped dor di decora nan palapa y pone 
coolers jena cu coi bebe y coi come. 

Den e hotel, e lobby y den kamber, e pantayanan a haya bida 
cu e banner di "100 Year Hospitality" y cu video di entrevista 
di diferente miembro di ekipo cu a expresa nan deseonan pa 
cu e aniversario. 

E logo di 100 aña tambe a wordo proyecta riba e Aruba Tow- 
er, cu tabata visibel pa full e Palm Beach strip durante si- 
mannan prome cu e gran dia. 

Como un acto di gradicimento adicional, e miembronan di 
gerencia a duna bon bini n'e miembronan di ekipo cu un du- 
shi desayuno y un snack atardi na entrada di e miembronan. 
E miembronan di ekipo tabata specialmente contento cu e 
delicioso BBQ den e restaurant di e miembronan dia 31 di 



Pa surpasa e programa extenso di celebracion, ekiponan di tur 
parti mundo a mira un live streaming cu e CEO di Hilton, Chris 
Nasetta, uni pa un momento universal di celebracion. 


"Mi ta kere e mundo ta un mihor lugar paso Hilton a nace 100 aña 
pasa", Christopher J. Nasetta, President y CEO di Hilton a bisa. "Y 
si nos sigui haci nos trabao, e mundo lo ta un mihor lugar paso 
Hilton lo tey durante e proximo 100 aña". 

Ta evidente cu loke a cuminsa na 1919, ora Conrad Hilton a 
cumpra su prome hotel, Mobley na Cisco, Texas, el a con- 
verti den un vision cu a yena e mundo cu luz y calor di hos- 
pitalidad. Ken por a pensa cu e hotel lo crece y bira mas di 
5,600 hotel den un siglo, emplea casi 10 miyon di miembro 
di ekipo den 113 pais, generando un impacto economico di 
mil biyon y a yama mas di 3 biyon di persona nan huesped. 
E ta algo fenomenal. 


mei. 

Sawyer Fredericks ta debuta na 
Hilton Aruba Caribbean Resort & Casino 



nn5 55nnaniHi 

:::::::::::::::::::::: 

E huespednan cu ta kedando na Hilton Aruba Carib- 
bean Resort & Casino a disfruta di un dushi ambiente 
siman pasa cu asiento full dilanti durante un concierto 
na bahada di solo cu Sawyer Fredericks y su banda, cu 
a tuma lugar na Mirolo Solo Lobby Bar. 

E cantante y compositor di 20 aña di New York, ta un 
artista di folk/blues cu a conkista curason na The Voice 
di NBC, y a termina ganando e temporada 8, sigurando 
admiracion di e publico cu su presentacion sincero y su 
areglonan unico di musica clasico. 

For di e momento ey Fredericks a establece su mes 
como un artista Authentic-Americana', y su biahe re- 
cientemente pa Aruba tabata su prome compromiso in- 
ternacional. E tabata riba un tour den Estados Unidos y 
Canada na 2019 mustrando su arte na festival y com- 
promisonan priva. 


No tabatin sorpresa cu Fredericks a haya hopi fanatico 
na Aruba cu a acudi na Mira Solo pa scucha su letra y 
melodianan original y profundo. Fredericks tabata con- 
tento di por a duna dos presentacion en bibo aki, emo- 
cionando su fanaticonan bieu y algun nobo. 

Como caracteristica special, e hotel a pone un stage di 
glas riba e waterval iconico pa Fredericks y su banda, cu 
a complementa e e cantante su letranan y musica, cu un 
escena unico y dramatico. 

Hilton Aruba Caribbean Resort & Casino ta ofrece bia- 
heronan un mundo di experiencia autentico, combina cu 
e mihor producto, servicio y comodidadnan di su clase. 
Di eventonan corporativo grandi te cu momentonan in- 
timo y personal, Hilton t'e lugar caminda e mundo ta 
celebra ocasionnan special y pa aleha di tur cos pa un 
rato. 



SINTONISA TUR MERDIA, 
RADIO CALACTICA 99.9 
PA SCUCHA NOTICIA PRESENTA PA 


ViCTOR (TONO) WINKLAAR. 
ALEXA WERLEMAN / SIMON ARENDS. 

Curso di Prome Auxilio di CPR & 
Choking na Centro di Bario Brazil 



CENTRO di Bario Brazil ta organisa dia- 
huebs 13 di juni un curso di prome auxilio di 
CPR y Choking. 

E orario ta di 7:00pm pa 10:00pm. Den e 
curso ta enfoca con pa yuda specialmente 
baby, mucha y tambe hende grandi, cu CPR. 
Y tambe den caso cu si nan pega cu algo etc. 
esta Choking!. 

Un team di profesional di IMSAN ta bay duna 
e curso y cursistanan ta bay haya diferente 
informacion y practica di CPR y Choking. 

Centro di Bario Brazil ta organisa e curso na 
bienestar di nos pais, p'asina den nos comu- 
nidad tin mas hende prepara, na momento di 
emergencia (mientras ta yama 911 pa asis- 
tencia). 

Durante di curso, cursistanan tin cu haci nan 
test p'asina por haya nan certificado. 

Pasa na Centro di Bario Brazil pa inscribi di 
dialuna pa diarazon entre 8:00am y 9:00pm. 
Cupo ta limita. Pa mas informacion yama tel. 
584-6500. 

Competencianan di Olimpiada Escolar ta keda haci impacto grandi 

Minister Dangui Oduber a premia ganadornan di 
prome competencia di Baile Deportivo 

DIASABRA ultimo a tuma lugar den Centro Deportivo 
Frans Figaroa e prome competencia di Baile Deportivo 
pa Scolnan Avansa den cuadro di Olimpiada Escolar. Por 
a mira un publico grandi consisti di mayornan, famia y 
fanaticadanan di e scolnan presente cu a bin pa apoya. 

Un total di 6 grupo a participa di cual e premio di prome 
lugar a bay pa Colegio Arubano cu e grupo "Colegio 
Dance Crew". 

Presente n'e competenci aki tabata Minister di Deporte, 
Dangui Oduber, kende tabatin e honor di premia e ga- 
nadornan di e competencia di Baile Deportivo. Na mes 
momento Minister a expresa con contento e ta di ta awe 
presente y di mira tanto hende bin apoya nos hobennan. 

E Olimpiada Escolar ta un evento cu pa hopi aña a ser 
descontinua, pero bou di e maneho nobo di deporte, a 


percura pa trece esaki bon, stimulando di e forma aki 
deporte cerca nos hobennan. 

E mandatario a trece dilanti cu na momento cu su per- 
sona a drenta Gobierno el a pone den su maneho pa 
cuminsa bek cu Olimpiada Escolar. 

"Esaki ta parti di nos vision pa stimula deporte, stimula 
nos muchanan pa haci deporte y participa activamente 
na deporte y Olimpiada Escolar ta algo instrumental den 
e vision aki". 

Finalmente e mandatario a gradici IBiSA pa organisa y 
planea e Olimpiada Escolar como tambe a gradici De- 
partamento di Cultura, Minister ta manda un biaha mas 
pabien n'e ganadornan di Baile Deportivo y ta premira 
cu otro aña esaki lo bay ta hopi mas grandi. 


fime Out 


BODY Building bao di lider- 
asgo di Giovanni Arendsz 
a conoce un crecemento y 
sr Giovanni Arendsz, kende 
ta President di e Federacion 
Caribense a haci un impacto 
enorme poniendo. Body Build- 
ing di Caribe riba mapa inter- 
nacional. 

Domino a sigui y ta cos a bira HOT 


TANDA 3 cu a caba di termina a trece hopi 
sorpresa. Diabierna ultimo Ottley's Strikers 
DT a sorpresa Old Parr DT cu e score di 13 
- 12. E gigantenan di Ottley a pone ordo cu 
nan wega disciplina y for di comienso a tuma 
e bentaha pa no perde e bentaha ey nunca 
mas. Un ta prome biaha den e historia recien 
cu Ottley's Strikers DT ta knock out Old Parr 
DT. 

Den e otro wega Trappers DT a cay venci 
contra e campeonnan di tur tempo, Noord 
Stars "Pizza Hut" DT, cu e score di 14 - 11. 
Trappers DT, lidera pa Michael Kock, a ranca 
sali cu yen buya, pero palo a cay. T'e capi- 
tan Magda Kock mes mester a subi tereno 
pa salba cara di Trappers DT. Magda Kock a 
duna e muchanan di Noord Stars "Pizza Hut" 
DT un hard time ganando 4 wega e anochi ey. 

Diadomingo 9 di juni, X-treme DT a masa- 
cra Gold Stone DT 17 - 8. Gold Stone DT, 
sin Anselmo Pontilius, no tabata ni sombra 
di e team cu a para Eagles DT siman pasa. E 
di dos wega diadomingo tabata entre Sport 
Boys DT y Eagles DT. 

Despues di tabata gana confortabel 12-8, 
Eagles a bin perde e wega 13-12, Sport Boys 
DT, mescos cu Benny Nisbet, a bin di atras 
pa laga Eagles DT den tereno. Eagles DT, sin 
nan trabuco di tur trempo Dayo Maduro, no 
por impresiona ainda. Ban wak si nan lo por 
cambia e rumbo den nan proximo weganan. 

E siguiente wega di campeonato lo ta na Club 
Sport Boys diabierna 21 di juni, cu e confron- 
tacion Trappers DT vs Eagles DT y e clash 
entre e rival nan di tur tempo Noord Stars 
"Pizza Hut" DT vs Old Parr DT. Diadomingo 
23 di juni, tambe na Club Sport Boys lo tin 
e interesante wega nan X-treme DT vs Sport 
Boys DT y Ottley's Strikers DT vs Gold Stone 
DT. Nos ta spera cu tur fanaticada di domino 
bin apoya nan equipo. 

Parlamentario Alan Howell: 

Ministernan Oduber a reacciona mesora, 

y a tuma accion mesora! 

PARLAMENTARIO Alan Howell a duna di conoce 
cu siman pasa el a bay disfruta di un tremendo partido 
di Little League Baseball entre South cu North na Pos 
Chiquito Ballpark. 

Ora e tabata eynan, mayor y fanaticonan a acerca Alan 
Howell cu e peticion bin cu mas parkeerplaats debi cu 
no tabatin suficiente lugar pa para. 

Mirando cu e fin di siman aki cu ta tras di lomba tabata 
e final, tabata di spera cu lo tabatin mucho mas fanatico 
cu lo a yega e veld. 

Teniendo na cuenta esaki, Parlamentario di POR mesora 
a tuma contacto cu Ministernan Otmar Oduber y Dangui 
Oduber y nan tur dos a compronde e situacion y a duna 
nan cooperacion pa logra un solucion. 

Minister Otmar Oduber y DOW a percura mesora pa ac- 
cion tuma lugar mesora. A roza e tereno rapidamente pa 
por a haya mas lugar di parkeo. 

Alan Howell a indica cu e ta hopi contento di por a haya 


e sosten di Gobierno na momento cu el a presenta e 
peticion di pueblo. E ta kere cu esaki t'e caminda cu tin 
cu bay, tur hende ta bisa cu mester haci deporte grandi 
y esaki ta un forma tambe di yuda logra e meta aki. 

Howell a gradici e mayor y fanaticonan cu a deposita 
nan confiansa den su persona pa transmiti e peticion na 
Gobiemo. Igualmente el a gradici ambos Minister Odu- 
ber y na DOW. 

Alan a remarca cu e tey pa scucha pueblo y pa cumpli 
cu pueblo te unda cu e por y awe ta cumpliendo cu 
deporte, pasobra un deportista mas ta un delincuente 
menos. 

No por a laga afo e resultado di e final di Little League 
Baseball, den cual e muchanan di South Leauge 11-12 
aña a titula campeon y den gran forma. Alan a manda un 
pabien grandi pa nan y tambe pa nan manager, coach 
y mayornan. 

Awor nan lo representa Aruba na Corsou. Tambe el a 
felicita e muchanan di Center cu a titula sub campeon. 

RCA ta den Final y lo bay tribune pariba 


E tricoloman di Solito ta bek den Final di Aruba su play- 
off Division Honor. Despues di un bon campeonato reg- 
ular RCA a clasifica convincentemente pa play-off. 

Den e prome buelta play-off a derota Nacional 3-0, em- 
pata cu Dakota y gana Estrella 2-1. Segunda buelta ta 
sali perde cu Nacional pero ta vence Dakota 3-2 y der- 
ota Estrella 6-1. Bon pa 13 punto y 14 gol na favor den 
6 wega. 

Proximo ta e Gran Final di Aruba su futbol RCA vs Na- 
cional diaranson awo pa 8or di anochi den Centro De- 
portivo Guillermo Prospero Trinidad. E di dos partido ta 
diasabra mesun dia cu Final Sub-15 RCA vs Dakota. E 
Fanaticada Tricolor ta cordialmente invita pa e tribune 
pariba, esun sin dak. Ambiente cu DJ SPLASH, MC Ofo, 
powered by HP. Yega uno yega tur pa hunto nos apoya 
nos Soldatnan rumbo pe titulo maximo. Dialuna, dia- 
mars y diahuebs anochi na RCA, sra Yazmira lo t'ey pa 
bende ticket di entrada, jersey, cap, banderines y sticker 
pa auto. 



jsapi iii 


Fundacion Famia Piedra Plat y Fundacion Respeta 
Mi cu un charla sumamente interesante 


NOS ta invita mayornan 
y hobentud pa participa 
den e charla aki cu ta 
sumamente interesante y 
educativo. Haya sa cos- 
nan cu quizas nunca bo 
tawata sa. Un pueblo 
bon informa lo contribui 
na prevencion di abuso 
di mucha. Lugar: Centro 
Famia Piedra Plat cu ta 
keda net band'i complejo 
deportivo Franklin Bare- 
ño. Fecha: 12 di juni 2019 
Ora: 7:00pm. Entrada gra- 
tis. Ban haci bon uzo di e 
oportunidad. 

FCCA a haci entrega di material na EPB Scol 


FCCA conoci como experto riba tereno di vivienda y 
cu amplio conocimento di e mundo di construccion kier 
sigui contribui na progreso di nos comunidad y e biaha 
aki a scoge un otro grupo di interes. 

FCCA a constata ultimo añanan cu tin un "gap" entre 
hoben nan cu ta caba scolnan di ofishi manera EPB y 
e producto cu nan ta entrega riba e mercado laboral. E 
hoben nan hopi biaha falta practica y ta tuma tempo pa 
nan wordo acepta den e mundo di construccion. 

Pa yuda e hobennan aki haya mas experencia FCCA a 
aserca EPB cu un proyecto caminda e hobennan bou 
guia di scol y e profesionalnan di FCCA ta haya e opor- 
tunidad pa practica e teoria di scol na e realidad di 
mercado. FCCA mes a ofrece y crea e oportunidad pa 
alumnonan di EPB, special pa e alumnonan di e unidad 
construccion y renobacion core stage. 

FCCA a duna e hobennan selecta door di EPB e opor- 
tunidad pa construi un cura di bloki na un cas situa na 
Verano bou guia di maestro y trahadornan di FCCA. 

E periodo di stage tabata di 2 mei pa 29 mei 2019. Do- 
cente señor Rasmijn a guia nan durante henter e trayec- 
torio di construccion. E proyecto aki a duna e alumnonan 
un oportunidad pa wak con e proceso ta funciona den 
practica y con e relacion entre un contratista y FCCA ta 
wordo haci. 

7 juni 2019 FCCA a haci entrega di material na EPB cu 
ta un areglo cu tawata tin entre EPB y FCCA di enbes di 
duna un recompensacion na e alumnonan y e guiado pa 
duna esaki den un forma na material di construccion pa 
e scol pa juda engrandece e calidad di enseñanza. 

E idea pa duna e skol un donacion enbes di duna un 
recompensacion na e alumnonan a nace for di sr. An- 
thony Chong, Unit Manager na EPB. E alumnonan cu e 
core stage seguramente a haci un bon trabou na FCCA. 
E studiante nan cu a core stage tabata: Mayron Veeris, 
Ludwig Pieters, Jonathan Dorothal, Chirstopher Cam- 
pos, Ethienne Ras, Sharman Diaz, Edson Boekhoudt y 
Justyn de Andrade. 



Un danki special ta bay n'e Unit Manager di EPB, Sr. Anthony 
Chong cu a kere desde inicio di combersacion entre FCCA y 
EPB den e proyecto cu a duna nos e confiansa pa e proyecto 
aki por a wordo ehecuta. Sin su aporte y creatividad, segura- 
mente e proyecto aki lo no tabata un exito. 

Nos no por lubida sr. Rasmijn, cu a pone su auto y tem- 
po disponibel pa guia e muchanan aki for di orario di 
trabou, cu ta algo sigur cu merece un elogio hopi grandi. 
Na final nos kier a gradici sr. Jose Paula y sr. Elton Rich- 
ardson, cu a percura pa e proyecto aki por a tuma lugar 
denFCCA. 

Ta prome biaha cu EPB scol ta manda un klas completo 
pa stage na e mesun compania y cu guia di docente di e 
scol mes. FCCA sigur lo sigui continua cu e proyecto aki 
pa futuro y ta urgi mas compania pa haci esaki pa asina 
contribui na nos scol nan y nos hoben nan, al final nos 
tur lo benificia for di esaki. 

Aruba Symphony Festival 
& Academy Tin Mester di Bo Ayudo 



E aña aki Aruba Symphony Festival & Academy (ASFA) 
ta tene su di 5 edicion pero e aumento di costonan ta 
asina halto cu ASFA ta haya su mes den un situacion cu 
e mester pidi ayudo atrobe di e comunidad Arubano. 

Con abo poryuda? 

Un di e gastonan grandi di ASF ta hospedahe pa e stu- 
diante y maestronan. Si djis 30 famia ofrece di tuma un 
of dos studiante of maestro den nan cas durante e Fes- 
tival, esaki lo yuda ASF enormemente. Studiantenan ta 
yega Aruba dia 15 di juli y nan ta bolbe nan pais dia 28 di 
juli, 2019. Pa bo por bira un anfitrion, bo mester ta biba 
den "walking distance" pa Cas di Cultura, of di bo cas 
tin bon transporte publico pa yega Cas di Cultura. 

Kico dunamento di hospedahe na un participante ta 
encera? 

Flospedahe ta encera cu e participante ta haya un cama, 
camber y baño limpi. E huesped mes mester drecha su 
cama y mantene su camber y baño limpi y na ordo. Si 
na algun occasion e famia anfitrion kier invita e huesped 
pa come cu nan, esaki ta un decision di e famia anfitrion 
cu seguramente lo wordo aprecia y nos ta urgi e anfitri- 
onnan mezcla cu nan huesped mas hopi posibel. Pero e 
famia anfitrion no tin obligacion pa prepara cuminda pa 
e huesped. Mayoria di e participantenan lo ta di Merca, 
diferente estado, y varios lo ta originalmente di America 
Latina. 

Dunamento di hospedahe na un musico hoben ta un ex- 


periencia hopi gratificante pa e famia. E ta crea un opor- 
tunidad unico pa experencia un otro cultura y establece 
un amistad cu por dura bida largo. Ken sa, e huesped 
musico internacional algun dia por ta un musico di fama 
mundial. Pa mayoria di studiantenan, nan participacion 
den Aruba Symphony Festival ta un soño cu a bira re- 
alidad. Como nos ta biba riba un isla cu diversidad di 
cultura, nos tin diferente balor cultural pa comparti cu e 
musiconan hoben, incluso naturalmente nos cordialidad 
Arubiano cu ta conoci rond mundo. Un famia anfitrion 
por ta hoben of no-asina-hoben, cu yiu of sin yiu, no ta 
existi un famia anfitrion "tipico". 

Aña pasa seis famia a ricibi musico den nan cas. Tur seis 
famia a disfruta di e experiencia y nan a ofrece pa tuma 
musico e aña aki atrobe. Nos ta spera cu e aña aki, nos 
lo tin hopi mas. 

Como un gesto di aprecio, Aruba Symphony Festival lo 

regala cada famia anfitrion dos carchi pa e conciertonan 

inaugural y di clausura pa cual lo cobra pa entrada. E 

famianan anfitrion lo wordo reconoci tambe den e buki 

di programa official. Si abo kier sirbi como famia an- 

fitrion pa Aruba Symphony Festival, por fabor contacta 

Johnny Croes na +297 592 3762 of na johnnycroes62@ 
gmail.com. 

Ora bo yuda Aruba Symphony Festival corta su gas- 
tonan, bo ta yuda sigura cu e Festival ta keda Aruba. 

Atletanan di Special Olympics y participantenan di 297 
Soccer Academy hunto den 'Road to Brazil Soccer Camp' 


RECIENTEMENTE a tuma lugar otro Soccer Camp 
di cual Digicel tabata un sponsor orguyoso. A yuda e or- 
ganisacion cu tent pa stadion, tas cu regalo, premio pa 
e muchanan manera World Cup Soccer Balls y tambe 
door di sponsor muchanan pa participa den e Soccer 
Camp mes, ta inclui tambe un sosten financiero na e 
academia mes. 

Segun Nadine van de Woude, Marketing Executive 
Aruba; "Digicel ta sostene e tipo di actividadnan aki pa 
motibo cu 297 Soccer Academy ta logra cu nan camp, 
no solamente pa coach e muchanan den tecnicanan di 
futbol, pero nan tin tambe un acercamento holistico na 
deporte y nutricion di e hoben nan. 

Esaki nan ta logra door di incorpora por ehempel work- 
shops di nutricion y estilo di bida saludabel, workshop 
anti-tentamento, yoga recreativo y nan ta ofrece edu- 
cacion pa e curpa y mente, team-spirit y con pa trata 
otro. Cu e combinacion aki nan ta duna e muchanan e 
oportunidad pa evoluciona y siña mientras nan ta pasa 
un rato agradabel hunto". 

E prome dia di e camp a bay exitosamente cu presen- 
cia di Telefon pa Hubentud, unda cu a conoce tur ami- 
guitonan nobo y a bisa NO na tentamento. Riba e di 
dos dia, nan mision tabata di mehora e habilidadnan di 
futbol y tambe bisa NO na droga y alcohol den e bon 
compania di Fada Aruba, cu a comparti informacion im- 
portante cu e muchanan. 

Esunnan cu a participa na e Soccer Camp aki a goza 
un mundo riba nan di 3 dia unda cu nan a haya e opor- 
tunidad di bishita Phillips Animal Garden. E di cuater dia 
tabata uno interesante tambe unda cu e conocido Rene 
Wild a papia riba salud y bienestar. 

E ultimo dia tabata uno hopi special, mirando cu a in- 
vita e team di futbol di Special Olympics pa ta parti di e 
camp. 

Tres atleta di Special Olympics tabata presente e dia aki y 
e muchanan por a conoce e campeonnan personalmente y 
siña algun habilidad di e atletanan aki cu orguyosamente a 



representa nos isla na Abu Dhabi. 

Un actividad sumamente exitoso di cual Digicel ta hopi or- 
guyoso di por a forma parti di dje, treciendo union den e 
atletanan. 

Digicel ta e sponsor principal di Special Olympics Aru- 
ba y ta sumamente contento cu e campeonnan por a 
comparti algun triki cu e muchanan cu a participa den e 
Soccer Camp, mirando cu Team Aruba a gana medaya 
di oro den futbol den e World Games na Abu Dhabi cu a 
tuma lugar den luna di maart 2019. 

Sra. van der Woude a bisa tambe cu e ta hopi bunita 
pa mira Aruba su campeon nan di Special Olympics y 
e muchanan di e Soccer Camp pasa un rato agradabel 
hunto, mirando cu deporte ta loke ta unifica, sin importa 
di unda bo ta bin. Nos tur por siña di otro. 

Nos mester uza nos talentonan Arubano den e mihor 
manera posibel y laga nos chikitonan siña di esey. 

Malversacion di 450.000 florin 

Corte a trata promé cargo contra 
Jamaloodin ayera mainta 



WILLEMSTAD. Den un sala cu 
asistencia masal di prensa y e tribu- 
na publico totalmente yen a cuminsá 
ayera mainta 9.30or cu tratamento 
di e caso di George Jamaloodin (51 
aña di edad) riba contenido. 

George Jamaloodin kende a keda 
transportá cu avion fo'i Bonaire, ta 
enfrentá cuater cargo castigabel. 

1. Caso Germanium cu ta ladronicia 
di 450.000 florin cu tabata destiná 
como supsidio di Gobierno na un 
véld di deporte pa Steenrijk (sport- 
veld Dividivi) na Wageningenstraat. 
Tur esaki tabata durante e tempo- 
rada cu Jamaloodin tabata minister 
di finansa. 

2. Falsificacion di documento y fac- 
turanan relacioná cu caso Germa- 
nium na SOAB y otro instansianan 
di Gobierno. 

3. Caso «Passaat» tin di haber cu e 
famoso areglo «inkeerregeling» pa 
purba repatriá 72 miyon dóllar cu 
gobierno Merikano a confiscá for di 
Robby Dos Santos. 

4. Caso Maximus, anto aki e tabata 
e figura prominente den asesinato 
di Helmin Wiels (esun cu a paga y a 
duna Nini Fonseca e encargo pa e 
asesinato dia 5 di mei 2013). 

E secion ta bou di guia di hues mr. 
van Lieshout, siendo na nómber di 
Ministerio Publico fiscalnan mr. Gert 


Rip y mr. Ivo Out ta hiba palabra. Abo- 
gado enkargá cu e defensa di George 
Jamaloodin ta mr. Eldon «Peppie» Sul- 
varan, cu asistencia di sra. mr Atena 
Sulvaran. 

Corte a reservá dianan 10, 11 y 12 
di juni 2019 pa tratamento di e caso. 
Ya na cuminsamento di tratamento 
di e caso <Germanium> ayera mainta 
señor George Jamaloodin a pidi pa- 
labra pa admiti su culpabilidad y a 
bisa di a laga depositá e suma aki 
bék den caha di Gobierno. El a bisa 
mas despues cu e kier concentrá 
tur energia riba e casonan Passaat 
y Maximus den cual e ta totalmente 
inocente. 

Hues mr. van Lieshout sinembar- 
go tóch a profundisá den declara- 
cionnan di esnan cu tabata forma 
parti di e directiva cu George Ja- 
maloodin a lanta pa drecha e véld 
di deporte na Steenrijk. 

Hues a confrontá sr. Jamaloodin cu e 


exprecionnan di desepcion di e miem- 
bronan den e directiva, kendenan a 
bisa cu nan a keda maluzá pa sr. Ja- 
maloodin. 

El a trék nan bay cuné den algo cu 
nan no tabata debidamente na al- 
tura di dje. E miembonan di direc- 
tiv no sa tin reunion mes. Tóch nan 
mester a firma documento bou di 
presion, sin sa absolutamente di 
kico ta trata. 

Hues a puntra Jamaloodin pa splica 
status di e empresa cu despues a 
depositá e suma di 450.000 florin 
bék den caha di Gobierno. Segun 
sr. Jamaloodin ta trata di un empre- 
sa den cual e tin accion. Hues mas 
despues a sigui puntra kico señor 
Jamaloodin a haci cu e placa di sup- 
sidio cu tabata destiná pa drecha e 
véld di deporte na Steenrijk. Señor 
Jamaloodin no ta córda mas, e no 
ta disponé di un administracion pa 
por splica. Ta much tempo pasá. E 
caso ta continuando. 

Fondo Monetario a saca bandera córá 

Menasa di devaluacion di florin 
compará cu US $ ta menasa real 



WILLEMSTAD. Manera NOBO a 
informá for di diasabra ultimo, Fon- 
do Monetario Internacional a publicá 
su relato riba estado economico y fi- 
nansiero di Corsou y nos florin pero 
e perspectiva no ta color rosada. 

Basicamente tin presion pisá riba 
florin compará cu dóllar pasobra 
nos economia ta pasando den de- 
masiadoturbulensia. 

E ultimo rapórt di IMF ta un adver- 
tencia serio pa nos pais pasobra 
sin medida di parti di gobierno flo- 
rin ta pérdé balor compará cu dóllar 
Mericano. 

E advertensia ta serio pasobra nin- 
gun hende no gusta aumento di prijs 
di material y comestibel cu sifranan 
di entre 10% pa 15%. 

E devaluacion aki lo causa inflacion 
caminda e ta afectá mayoria di loke 
nos pais ta importa manera: alimen- 
to y remedy. 

E costo di pago di studielening pa 
estudio den exterior y na momento 
di haci un biahe pa exterior. 

Esaki lo te consecuensianan si nos pais 
no logra mantené e relacion sólido en- 


tre dóllar Merikano y florin Antiyano. 
Simplemente nos lo mester pone mas 
florin riba mesa pa cumpra un dóllar of 
un Euro. 

OPINION Dl IMF 

Expertonan di Fondo Monetario In- 
ternacional a señalá cu Corsou ta 
den su di cuarto aña di resecion pa- 
sobra nos economia a haya gólpi dje 
problemanan cu ta reina na Venezu- 
ela. 

Pero tin problemanan cu ta canfuñá 
pa década nan nos structura eco- 
nomico manera e debilidad den es- 
tado finansiero di gobiemo. 

For di 2016 nos economia a cay mas 
profundo ainda y nos bruto nacional 


a cay cu 2% cual combiná cu caidanan 
anterior a acumula na un caida di 51/2%. 
Esey a sosode pasobra gradual- 
mente refineria a bin a refiná menos 
producto pa exportacion, tabatin 
menos trasbordo di petroli y esey 
automaticamente a causa caida di 
trabou pa agencianan cu ta duna 
servicio maritimo. 

E buraco entre loke mester na divisa 
pa paga tur loke nos ta importa a 
bira casi 29% di nos producto na- 
cional y e resultado tabata inflacion. 

Sin mencioná cu cu e intercambio 
historico cu Venezuela a cay fuerte- 
mente. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 

Ta traha rapórt riba Seguridad den 
Trafico pero gobierno a haci cu nan 


WILLEMSTAD - Di acuer- 
do cu un serie di pregunta y 
observacion dje parlamen- 
tario Curtley Obispo riba 
trafico riba nos cayanan/ 
camindanan pasobra sigur 
nan importante, durante 


e reunion di Comicion Cen- 
tral di Parlamento di Corsou 
di dia 3 juni 2019 cu ta 7 dia 
pasá, e parlamentario a toca 
e tema cu Controlaria Gen- 
eral di Corsou a haci un in- 
vestigacion pa loke ta trata 


seguridad den trafico du- 
rante e periodo di óctober 
2011 te cu séptémber 2012. 
Esey si ta 7 aña pasá! 

Controlaria General di Cor- 
sou den su 2 rapórtnan di 


11 decémber 2013 a duna e 
Gobierno di e tempo ey, un 
total di 5 recomendacion 
a base di e promé rapórt y 
tambe 14 recomendacion a 
base di e di dos rapórt. 

A base di e dos rapórtnan 
aki, e parlamentario a puntra 
Minister señora Zita Jesus 
Leyto, cual di e 19 recomen- 
dacionnan, Gobiernonan 
anterior a implementá pro- 
mé cu 29 mei 2017, y dicon 
si of nó. 

E parlamentario di PAR kier 
sa si e Gobierno actual ta 
haciendoe"follow up"nece- 
sario riba e recomendacion 
cual no a implementá pro- 
mé cu 29 mei 2017. 

Otro tema: na aña 2011 a 
pasa un decreto nacional cu 
fecha 16 séptémber 2011 
numerá 11/2282 pa instalá 
un Comicion Belasting di 
Vehiculo pa asina por adap- 
tá e belasting di vehiculo 
entrante 1 januari 2013. 

Ex-minister di e cartera di 
Trafico étc., parlamentario 
Curtley Obispo puntra con 
a para cu e decreto nacional 
aki y kico tabata resulta- 
donan concreto di e trabou 
di e comicion aki. Ela haci e 
peticion pa ricibi e rapórt- 
nan y recomendacionnan di 
e Comicion Belasting di Ve- 
hiculo y tambe si e impues- 
to di vehfculo tabata cubri 
e gastonan manera a indicá 
den e decreto nacional. 





"Tur cu ta cansa y carga, 
bini serca mi y ami lo duna 
boso sosiego" 

Mateo 11:28 

Agradecido pa tur loke ela 
signiñca pa nos y conforme 
cu boluntad di Dios 
Nos ta participa fayecimento 
di: 




JEAN HENRY EDUARD BAIZ 

"Boy" 

* 10 - 04 - 1932 - + 06 - 06-2019 

Ridder in de Orde van Oranje-Nassau 
ex - Colonne Commandant di Cruz Cora Aruba 

Na Nomber di su 

Esposa: + Vera Maria Baiz-Henricus 

Yiunan: 

Miriam Baiz y Benny Tromp 
BiancaBaiz / + Jeannette Baiz 
Jean Ardley Baiz y Miguel Torrealba 

Nietonan: 

Tessa Trejo y Bryan Franca / Christina Trejo y Orlando Ceccotti 
John Nathan Tromp / Javier Manzanares y Yadin Croes 
Derrick Manzanares y llse Yarzagaray / Natalie Manzanares y Diana Lacle 
Jeannette “Jeannie” y Lavar Lotharp-Baiz 
Aranxta Sanchez y Jean-Ray Bermudez 
Bisanieto: Nathanaél Manzanares / Bisanieta: Paige Lotharp 
Sway Cuñanan: 

Juliana Henricus y + Domino Quandus 
Suzy Henricus y + Isaac Violenus 
Helen y Betto Ruiz 
Annie Lacle 

Antonio y Simona Lacle 
Maria “Chica” y Robby Tromp 

Subrinonan: 

Cecilia, Eithel, Marlene, Junior, Marjorie, Oswald, Alvin, Alvan 
Gilbert, Albert, Errol, Charlene, + Gryska, Milko, Sahira, Ronald Jr. Albert 

Su ihanan: 

Xiomara Beke-Comenencia / Donna Eduards-Nava 
GwynethLacle / Heleena Martinus/Jeannette Solognier 
Javier “Chicho” Manzanares 

Su Ayudantenan: 

Loly Gomez / Ingrid Solano 

Su Amigonan di cas: 

Edwin y Margo Thode, Benita y Efe Croes, Gloria y Erwin Tujeehut, 

Mayens Tromp y famia, Marieta Wanopa, Miriam y Raul Martis, 

Ingrid y Luis Tromp-Chehin, Mary Stamper, Adolph y Sharine Croes 
Y demas famia Baiz, Henricus, Tromp, Trejo, Manzanares, Lotharp, 
Sanchez, Bermudez, Donner, Oduber, Geerman, Aaron, Fanas, 
Comenencia, Beke y su ex coleganan di LAGO, ESMACAR, 
Schoolzwemmen Aruba, EPI Salubridad y Servicio, y coleganan di 
Cruz Cora Aruba. 

Acto di despedida lo tuma lugar dia 12 di juni 2019 na Aurora Funeral Home 
di 1 ’or pa 4’or, sigi pa rspons y despues e acto di cremacion den seno 
.familiar. Despues di despedida no ta ricibi condolencia na cas. 


Fina Baiz-Geerman 
Socorro Baiz-Aaron 
Rina Baiz -Fanas 
Maiky Hernandis 
Kalulo Comenencia 


Aujora 

'puttenaC & 0tema2onty 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason pero conforme cu boluntad di Dios, 
nos kier anuncia fayecimento di nos ser keri: 



Emiliana Kock 

Mihorconoci como // Mia" 
^31-12-1951 -108-06-2019 


Acto di despedida lo wordo anuncia despues 


Aujora 

SP®- 

'puttenaC 'Çfyome & 0temaZontt 

Bendicion y bondad di Señor ta compañami tur dia di mi bida, 
lo mi biba den cas di Señor henter mi bida largo 
Cu dolor na nos curason nos kier anuncia fayecimento di nos 
ser keri: 



Digna Margarita Flanegin 

Mihor conoci como"Deka" 

*15-05-1953-110-06-2019 

Acto di entiero lo wordo anuncia despues 

Auxora 




'3u*t&uil J? Cnematontt 


Bewaker di sentro di 
diberticion alcansá pa bala 
den intercambio di tiro 


Su bida riba e mundo aki a caba. 

El a separa di nos pa cuminsa cu su bida eterno. 
E bida aki a keda duna na nos pa busca Dios. 
Morto pa encontre y Eternidad pa posee. 


A fayece Cristianamente, esposo, tata, ruman y amigo stima 


Reynaldo 
Valentino Flanegin 

Mihor conoci como: Nadi 
*12-02-1945 - 102-06-2019 
Yiu di José & Juanita Flanegint 

Na nomber di su: 



Señora: Sylvia Flanegin-Wernet 

Yiunan: Jacqueline Wernet y Alwyn Lin 
José Wernet y Laindhra Garcia 
Johana Mejia 

Mescos cu yiu: Gregory Flanegin 

Layrenne Flanegin, Xenia Flanegin y Timothy Kelly 

Nieto(a)nan: Jameline y Garrick Diaz & famia 
Jay Lin-Wernet 
Joél Wernet 


Rumannan: tRafeel Flanegin &yiu 
tRobby Flanegin & yiunan 
tMargo y Ruben Hellement & yiunan 
Antonieta y Dolfi Kock & yiunan 
Freddy y Aida Flanegin & yiunan 
Glenda y Ety Werleman & yiunan 
Andres y Glenda Flanegin & yiunan 
Theo y Alba Flanegin & yiunan 
Tito y Carmen Flanegin & yiunan 
Juan y Adriana Flanegin 
tLourdes Flanegin 
Hubert Flanegin y Viviana & yiunan 
Maria Flanegin & yiunan 
Roland y Yeimy Flanegin & yiunan 
Ety Semerel y señora 

Mescos cu ruman: Vilma y Miguel Zievinger 

Swa y Cuñánan:Tecla Wernet & famia 

Beto Wernet & famia 

Mario Wernet 

Maria Ras & famia 

Antonio Wernet 

Casildo Wernet 


Tanta y omonan: Ana Tromp 
tMaria Petrochi & famia 
tAnselmo Tromp & famia 
Jacobo Tromp 
Lita Tromp & famia 
Luis Tromp & famia 
Tina Tromp & famia 
tOswaldo Tromp 
tJuan Tromp y famia 

Subrino y subrinanan, primo y primanan, demas famia na 
Aruba, Merca y Hulanda cu ta hopi pa menciona, grupo di 
oracion Señor de los Milagros, amigo y amiganan, bisiñanan y 
conocirnan, ta keda invita pa condolencia y acto di despedida 
cual lo tuma lugar 

Diaranzon 12 di juni 2019 na Misa Sta. Anna na Noord. Di 
9’or pa 11 ’or di mainta tin oportunidad pa condolencia. 
Respons ta cuminsa 11 ’or di mainta. 

Un danki special ta bai na Koningin Wilhelmina Fonds Aruba y 
Edmund E. Harms Foundation pa nan sosten durante 
enfermedad di nos Nadi stima. 

Lo tin un box disponibel pa haci donashon na Edmund E. 
Harms Foundation den misa. 


Despues di acto di despedida lo no por atende condolencia 
na cas. 


a*„ 

"ÇtMenal & @ne*natontt 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curazon, 
pero agradecido pa tur loke el a significa pa nos, 
nos ta anuncia fayecimento di: 



Sr. Jean Henry Eduard Baiz 

Mihor conoci como "Boy” 

*10-04-1932 -106-06-2019 

Acto di despedida lo wordo anuncia despues 



WILLEMSTAD. Diadomingo, 9 
di juni alrededor di 05.17'or, Cen- 
tral di Polis a ricibi informacion cu 
un Bewaker a yega Poli cu un her- 
ida di bala for di arma di candela. 

Investigacion preliminar ta in- 
dicá, cu e Bewaker lo mester ta- 
bata sintá na su póst na un centro 
di diberticion riba Seroe Fortu- 
naweg. 

(Normalmente t'asina boletin 
policial a referi na Campo Alegre 
pero ta cu tin otro campo di dib- 
erticion tambe riba Seroe Fortu- 
naweg: red,). 

Diripiente dos vehiculo a pasa y e 
ocupantenan tabata los tiro riba 
otro. 

Pa evitá cu e lo a wórdo alcansá 
pa bala, e victima J.S. nace na Cor- 
sou di 60 aña di edad a core bay 
parti paden di e establesimento. 
Na momento cu el a yega paden, 
ela tuma nota cu tóg el a keda 
alcansá pa un tiru na altura di su 
man. Investigacion den e caso aki 
ta continuá. 


Mainta 


Nos e-mail: 

noticia@awemainta.com 


Tel: 583-1400 
FaK 583-1444 

Gradicimento y Invitashon 



Johanna Werleman Wolff 

"Mama ,Machi,Tanta Nana y Pepe 


Nos kier a gradici di noscurasonna Ambulance Hospital Dr. I 
Verpleegsternan.DrYagua Dr Texier. 

Staff I personal di Aurora.NaSetar Maria School I Departamento 
di Impuesto Masha Danki.Conocir comer I compar I demasfa- 
mia cu a dunanossosten.MashaDankina persona nan cu a 
mandakransihasi donation pa un bon Causa. 


Ta invita pa asistina 3 santosacrificio di Misa diamarskapel di 
alto vista 5.30 p.m. 

Diabierna 6.30 p.m. misa Noord 

8.00 p.m. na Alto Vista 12 





‘ÇuH&uxt 0 %o*kc £ @nem4to*tf 


Gradicimento / Invitacion 

Pa medio di esaki, Señora, yiunan y demas famianan kier a 
gradici tur esnan cu di un manera of otro a mustra nan 
atencion y aprecio durante fayecimento y entiero di nos 
defunto stima: 



Nicolaas (Jaty) Thijzen 

Gradicimento special ta bai na tur famianan, amigonan, 
bisiñanan y conocirnan pa boso muestra di atencion cu tabata 
un gran consuelo pa nos. 

Nos ta yama danki na staff y personal di Aurora Funeral Home 
pa e atencion y excellente servicio. 

Danki tambe na su Dokter di cas Dr. Wijngaarde, na Staffy 
personal di Wit Gele Kruis, 

Na dokter nan y enfermeranan di Dr. Horacio Oduber Hospital, 
na su ayudantenan na cas, na PastoorToti y e comishon di 
Santana Paradera, su grupo di oracion di Paradera, na Cedrick 
Kocky su violin, na staff y personal di WEB Aruba NV, staff y 
personal di EPB San Nicolas y personal di AAO, na su 
ex-coleganan di Lago y Alhambra Hotel y tur esnan cu a manda 
flor y krans, jamada, telegram, mail, masha danki pa e 
palabranan di consuelo. 

Alavez famia ta invita pa 3 Santo Sacrificio di misa na Misa 
Pastor Kraanwinkel na Paradera. 

Diamars 11 di juni 2019 pa 7'or di anochi 

Diahuebs 13 di juni 2019 pa 7'or di anochi 

Diasabra 15 di juni 2019 pa 7'or di anochi 

despues lo tin un Rosario na Pavia Country Park 137 pa 

Descanso di su alma 




“ Çu*ten<zt & (Znematonty 


Jesus a bisa;"Ami ta e resurekshon i e bida, 
esun cu kere den Mi lo biba, maske e muri" 

Juan 11;25 

Cu inmenso tristeza na nos curason, pero conforme cu 
boluntad di Dios, nos ta participa fayecimento di: 



Cicilio Kelly 

Mihor conoci como Cildo of Papa Kelly 
*22-11-1947 -108-06-2019 

Na nomber di su: 

Mama: tClarita Kelly-Thiel 

Tata: tMaximo Kelly 

Esposa: Filomena Kelly-Girigori 

Yiunan: Esy y Suhail Kelly-Tromp 

Fernando y Audra Kelly-Angela 
Angelo Kelly 

Suegro: tFederico Girigori 

Suegra: tAnna Girigori-Rivero 

Manera yiu: Bryan Dirks y Jan Lejuez 
Nieto(a)nan stima: Sylena Kelly 
Ferli Kelly 
Suekelly Kelly 
Thatziana Kelly 

Rumannan: Marcelo Kelly y famia, Maria Krozendijk y 

famia, Filomena Koolman y famia, Fabio Kelly y famia, Maiky 
Kelly y famia, Crispina Inocencia y famia, Erica Kelly, tEusebio 
Kelly, tSonia Yarzagaray, Regina Kelly, David Kelly y famia, Jorge 
Kelly y famia. 

Omo y tantanan, sobrino(a)nan, primo(a)nan, comer y 
compernan y bisinjanan: Famia Dania, Williams, excoleganan di 
Johnson's Enterprizes. 

Swa y Cuñanan: Sabina Ras 

tVale Girigori 
Adriana Hiermoms, 

Nilda Ortiz 

Ihanan: GregoryRas 

Fidel Echobardo 
Jefferson Echobardo 

Con-suegro(a): Filomena y Edwin Tromp 

Demas famianan: Kelly,Thiel, Girigori, Rivero,Tromp, Angela, 
Gomez, Maduro, Krozendijk, Koolman, Inocencio, Leon, 
Hoevertsz, Ras, Hieroms, Ortiz, Martines, Kock, Dirksz, 
Echobardo, Loopstok. 

Acto di entiero lo tuma lugar diahuebs 13 di juni 2019 di 9'or 
pa 11 'or di mainta na misa Inmaculada Concepcion na Sta.Cruz 
después lo Sali pa Santana Central Sabana Basora. 



Salmo 57 

O Dios, ja mi ta mi mes, mi curazon ta trankil. 
Mi kier canta y tocapabo. 


A bai drumidushi den brasa di Senjor, 
nos mama, oma, you, rumany tantastima: 



Marlyn Gregoria Laclé 

Mihorconocicomo: "Marlyn of Gini" 

*24 Januari 1969 -109 Juni 2019 


Na nomber di su 

Yiu: Shannelyn y Guillermo'Gem' 

Nieta y Nietonan: Shane,Guishone y Savannah 

Mama y Tata: Rita y Gilberto 'Beto' 

Rumannan: Soraida y Servio'Chebo' 

Jacqueline'Jacky'y Roald 
Subrino y Subrinanan: Kervin y Adeline 
Whitney 

Daniella y Ray-Patrick 
Diantha y Anthon 


Iha: DejaJacobs 

Daniella Oduber 

SobreSubrino y Subrinanan: Devin Deviné y Juény 


Madrina: 

Padrino: 

Tata di suyiu: 

Manerasuegro: 

Manerasuegra: 


Betty Bello 

Rudolf van der Biezen 
Shannon Maduro 
Ismael Maduro 
Daisy Croes 


Tur tanta y omonan, prima y primonan, amigo y amiganan. 
Colleganan di ScolBasico Washington. 

Mihoramiganan: Zylena,Zulayma,Zuyen,Zarina y 

Bananageel.com completo. 

JadeyLacle, Omaira Arends 
Amiganan di infancia: FamiaBoekhoudt 


Y demas famia : Laclé, Maduro, de Lisle, Robert, Koolman, 
Oduber, Lampe, Croes, van der Biezen. 

Ta invita pa asisiti na acto di entiero cu lo tuma lugar diahuebs 
13 juni for di 9'or pa 11 'or di mainta na Misa Santa Filomena na 
Paradera, despues lo sali pa Santana Pastoor Kranwinkel na 
Paradera. 

Oportunidad pa condolencia lo ta diaranson 12 Juni 2019 for di 
7'or pa 9'or di anochi na Aurora Funeral Home. 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















